
Pod  názvom 

MALÁ  KNIŽNICA 

začali  sme  vydávať  abierku  pôvodných  prác, 
ktoré  boly  a  budú  uverejnené  v  časopise  Ži- 
vene a  ktoré  svojim  obsahom  zaslúžia,  aby 
rozšírily  sa  i  mimo  kruhu  odberatelov  Živeny. 

Každý  sošitoček,  pozostávajúci  z  asi  32 
strán  malého  formátu,  bude  pozostávať  z  jednej 
alebo  viac  pôvodín  a  bude  vždy  zakončený. 
Dlhšie  práce  budú  spojené  vždy  v  jeden  ce- 
lok a  budú  považované  za  tolko  sväzočkov, 
koľko  ráz  32  strán  zaajmú. 

Tým  urobíme  prístupnými  naše  slovenské 
literárne  práce  i  menej  zámožnému  obecenstvu, 
ktoré  Časopis  Živenu  predplácať  si  nemôže,  a 
postupne  utvoríme  celú  sbierku  tejto  Kniž- 
nice, ktorá  svojou  pôvodnosťou  zaujme  čestné 
miesto  v  rade  iných  slovenských  vydaní. 

SoS.  1.        Láska  od  Eleny  IvanJcov^. 
Anka  od  Eleny  Petrovskej. 
Strán  30.  Cena  K  —-80. 

SoS.  2—3.  Milku  dajú  na  edukáclu 
od  Terézie  Vansov^.  Strán  61. 
Cena  K  1-60. 
Poštou  o  20  bal.  viac. 

Možno  dostať  v  každom  kníhkupectve  alebo 
rovno  u  nakladateTa: 

—    v  Turčianskom  Sv.  Martine.    — 

I. 

Leto  je,  krásne,  horúce  leto  s  jasným  nebom 
a  škovrančím  spevom  tam  hore,  —  s  dozrievajúcim 
žitom,  s  kvetúcou  nevädzou  tu  dolu.  Ale  až  pri- 
dlho bolo  to  nebo  jasné,  dávno  už  nezastrel  mrá- 
čok  skvelý  blankyt  neba,  od  dvoch  týždňov  ne- 
skropila  ani  kvapka  dažda  suché  pole.  Tráva 
schla  pod  kosou  pilného  kosca  a  kvietky  klonily 
hlávky  svoje  k  zemi,  tušiac,  že  zajtra  bude  z  nich 
len  —  seno.  I  tie,  čo  ostaly  na  koreni,  vädly, 
lebo  boly  smädné. 

Pomedzi  polia  a  lúky  viedla  vozová  cesta  do 
malej  dediny,  ktorej  drevená  vežička  len  tak  ne- 
smelo kukala  zpoza  vysokých  topolov,  ako  dedinské 
dieťa,  ked  kryje  sa  za  zásteru  matera.  Malé,  cha- 
trné domky  túlily  sa  okolo  kostola,  tiež  dreveného. 

Touto  cestou  kráčal  mladý  šuhaj  v  ľahkom, 
letnom  odeve,  s  kapsičkou  pri  boku;  na  hlave 
veľký  slamený,  zlatým  klasom  zrelej  pšenice  zdo- 
bený klobúk  a  s  paličkou  v  ruke.  Hoci  bolo  zrejmé, 
že  je  unavený  —  lebo  zaprášená  obuv  svedčila 
o  dlhej  prechádzke  —  pozeral  veľmi  podujímave 
do  sveta,  svojím  hrdým,  horepovzneseným  pohľa- 
dom tmavo-belasých  očú.   Vkročiac  úzkou  uličkou 

do  dediny,  obrátil  sa  smerom  ku  kostolu,  úfajúc 
sa  v  jeho  blízkosti  nájsť  túžobne  čakaný  odpo- 
činok a  občerstvenie;  ale  vôkol  kostola  doraky 
celkom  také  obšúchané,  nepatrné,  ako  ostatné, 
neposmeľovaly  nádej  na  skvelé  privítanie;  preto, 
zbadajúc  nedaleko  hŕbu  hašteriacich  sa  detí,  ktoré 
v  svornej  blízkosti  s  niekolkými  prasiatkami  zabá- 
valy  sa  ^>pod  stenou«,  —  obrátil  sa  k  nim  s  otázkou : 

»Hej,  deti,  kde  tu  fara?« 

Deti  zať'chly  a  boly  samy  tiež  ako  velká, 
živá  otázka.  Menšie  kryly  sa  za  plecia  starších  a 
tieto  zas  strkaly  mladšie,  —  ale  odpovedi  pred- 
bežne nedalo  ani  jedno,  až  ked  šuhaj  netrpezlivé 
obrátil  sa  od  nich,  zvolal  jeden  zo  smelších  chlapcov : 

»Hen  tam!«  a  ukázal  rukou  smerom  ku  ko- 
stolu. 

Označená  budova  mala-tedy  byť  fara,  ale 
skutočne  bola  to  chalupa,  ako  ostatné,  s  vysokou, 
slamenou  strechou,  s  malými  oknami;  len  tolko 
líšila  sa  od  ostatných,  že  vráta  dvorcov  sedliackych 
boly  dokorán  pootvárané,  ale  vráta  na  fare  tiež 
neboly  zatvorené,  z  tej  prostej  príčiny,  že  nija- 
kých nebolo.  Pred  oblokmi  kus  ohradenej  zeme 
mal  predstavovať  záhradu,  ale  okrem  jedného 
ružového,  s  pŕhľavou  a  bodlačím  o  svoje  živo- 
bytie hádajúceho  sa  kra  a  cesnaku,  nebolo  tam 
ničoho,  čo  by  oprávňovalo  toto  pomenovanie.  — 
Dvere  na  fare  boly  zatvorené,  nepohostinský  to 
úkaz,  ale  šuhaj,  supplikant,  zvyknutý  na  všelijaké 
úkazy,    nedá  sa  tak  lahko  odstrašiť.     Rezko  tedy 

prikročil  ku  dverám,  siahol  na  kľučku  a  otvoril; 
miestnosť,  do  ktorej  vkročil,  bola  i  kuchyňa  i  pitvor, 
ale  veľké,  studené  ohnisko  nemilo  účinkovalo  na 
ozývajúci  sa  hlad  šuhaja.  Vľavo  zočil  dvere,  pobral 
sa  ku  nim  a  zaklopal.  Zdnuká  temné  »vorno« 
volalo  ho  dalej.  Ked  otvoril  a  vkročil,  pokloniac 
sa,  začal  svoje:  »Som  1— ský  supplikant«,  ale  ako 
kedysi  hlas  hromžiacich  bohov  Olympa  zpoza 
oblakov,  —  tiež  ozval  sa  hlas  z  oblakov  doháno- 
vého  dymu: 

»Co  tu  chcete  ?« 

To  ešte  i  pre  supplikantský  žalúdok  bolo 
niečo  ťažkého,  a  nášmu  supplikantovi  sa  to  ešte 
ani  neprihodilo ;  preto  odvetil  hrdo : 

»Som  1— ský  supplikant«,  podávajúc  svoju 
knižočku. 

>>Tu  nemáte  čo  hľadať,  nevidíte,  že  sami  ničoho 
nemáme  ?I« 

Kotúče  dymu  sa  rozišly  a  šuhaj  len  teraz 
mohol  vidieť  tvár  hovoriaceho.  Bola  to  tvár  du- 
ševným bôľom  a  nenávisťou  ako  by  zbrázdená. 
Črty  prezradzovaly  intelligenciu  ducha,  ale  pravi- 
delná krása  dávno  už  zmizla,  len  nepatrné  stopy 
po  sebe  zanechajúc,  lebo  mocné  vášne  a  nešťastie 
sú  silni  ničitelia  telesnej  krásy  a  sviežosti.  Vlasy 
zhusta  prešedivené  boly  rozcuchané,  ako  by  len  ešte 
teraz  ich  majiteľ  obe  ruky  bol  držal  v  nich  zahra- 
bané.  Oblek  tohoto  podivného  človeka  bol  nanajvýš 
zanedbaný  a  záležal  zo  starých,  obšúchaných  há- 
bov a   z  kabáta  pláteného,    na  jeho  pravej  strane 

velká  okrúhla  diera  svedčila  o  nebezpečnej  blízkosti 
kremeňa  a  ocielky.  Hoci  nemilo  dojalo  toto  drsné 
prijatie  mladého  šuhaja,  no  hnev  jeho  skoro  ustúpil 
zadiveniu.  Sklamal  sa  vo  svojich  zlatých  snoch  o 
milom  otcovskom  prijatí  a  preto  umienil  si  zachovať 
hrdosť  a  čim  najskôr  opustiť  tento  dom.  Kým  ešte 
rozmýšľal  o  márnostiach  sveta  vôbec  a  o  zmarenej 
svačine  zvlášť,  otvorily  sa  tíško  dvere  a  dnu  vkro- 
čila malá,  útla  osôbka,  bosá,  v  krátkych,  zhusta 
poplátaných  šatočkách.  Zazrúc  cudzieho  človeka, 
zastala  zarazene,  tmavý  rumenec  pokryl  bledú, 
úzku  tváričku  a  ona  zdala  sa  rozmýšľať,  čo  ozaj 
bolo  by  lepšie,  či  ostať  a  či  utiecť?  Pri  pohľade 
na  toto  malé  stvorenie  prelietlo  niečo  tvárou  starca, 
čo  podobalo  sa  úsmevu ;  bol  to  úsmev  práve  taký 
smutný,  ako  ked  slnce  prederie  sa  cez  husté  mračná 
a  pozdraví  svet  zlatj'm  svojím  lúčom.  Šuhaj  mimo- 
voľne ostal  stáť ;  ale  ked  pán  farár  jemnejším  hla- 
som naložil  dievčatku,  aby  povedalo  Katre,  že  by 
doniesla  kyslé  mlieko  a  chlieb,  zaplesal  žalúdok 
šuhaja  —  alumnistu  —  ved  čo  to  i  nebolo  skvelé 
vyplnenie  smelých  žiadostí,  no  kyslé  mlieko  a 
čierny  chlieb  nie  sú  veci  na  zavrhnutie,  najmä  ked 
pridruží  sa  k  nim  hlad.  —  Malé  dievča  ticho,  ako 
bolo  prišlo,  odišlo,  aby  vyplnilo  rozkaz  otcov  a 
po  chvíli  vrátilo  sa  v  sprievode  rapavej  slúžky, 
ktorá  nesúc  mliečnik  kyslého  mlieka,  položila  ho 
s  bočným,  nie  velmi  prívetivým  pohľadom  na  šu- 
haja —  na  stôl.  Potom  ešte  vzala  pohár  z  kasne, 
sfúkla    prach    s  neho,    postavila   i   ten    na    stôl  a 

odišla  —  táto  švarná  kuchynská  Hebe.  Dievčatko 
veľký,  ťažký  chlieb,  ktorý  nieslo  s  namáhaním, 
položilo  na  stôl  a  utiahlo  sa  potom  ku  velkej,  ze- 
lenej peci,  zkadial  zvedavé  na  šuhaja  kukalo.  Tento, 
smierený  s  osudom  svojím,  nedal  sa  veľa  ponúkať, 
ale  chytil  sa  do  svačiny,  kým  domový  pán,  ruky 
na  chrbte  složené,  chodil  po  izbe. 

Ked  šuhaj  ukojil  svoj  hlad,  vzal  knižočku, 
ktorú  bol  na  stôl  položil,  schoval  do  kapsičky  a 
chcel  sa  vzdialiť,  čomu  pán  farár  ani  neodporoval, 
len  udajúc  mu  smer,  ktorým  dostane  sa  do  naj- 
bližšej dediny,  vyprevadil  ho  až  na  dvor,  opakujúc 
ešte  raz: 

»Chodte  chodníkonj  vpravo  pomedzi  žitá,  tak 
nezablúdite  a  ste  o  pol  hodiny  skôr  tam,  ako  vo- 
zovou cestou. « 

Supplikant  odporúčal  sa  a  zamieril  naznačenou 
cestou ;  kým  kráčal  pomedzi  humná  úzkou  uličkou, 
rozmýšľal  o  tomto  dedinskom  podivínovi  a  o  jeho 
nanajvýš  chudobnom  okolí  vôbec.  Aký  to  život! 
Na  takej  dedinke  byť  prikovaný  ku  hrude  takej 
biednej,  to  neni  život,  to  živorenie  1  Bez  cieľa,  bez 
pôžitku!  Len  teraz  zbadal,  že  je  nie  všetko 
také  svetlé,  ako  si  to  jeho  bujná  fantázia  kreslila, 
že  dosť  tieňa  na  tom  krásnom  svete,  tieňa  viac  než 
svetla  1  —  A  ako  to  bude  raz  s  ním?  Či  nie  je 
možnosť  veľká,  že  i  on  raz  bude  prikovaný  ku 
hrude  rovno  biednej,  ako  je  táto,  ktorú  teraz  ľah- 
kým krokom  a  ľahkým  srdcom  opúšťa,  a  prinú- 
tený bude  žiť  život  podobný !  Nie,  nie !  Jeho  samo- 

dôvera  hovorila  mu,  že  má  v  sebe  dosť  sily  mravnej 
i  telesnej,  že  neutonie  v  búrlivom  víre  vín  života! 

Ľahký  šum  prerušil  prúd  jeho  myšlienok;  ob- 
zrúc sa,  videl  malé  dievčatko  z  fary  za  sebou  stáť, 
zarazené,  s  velkým,  významným  slovom  na  tvári. 
Zadivené  prikročil  supplikant  bližšie  a  chopil  diev- 
čatko za  chvejúcu  sa  rúčku.  Ale  ono  nanajvýš  ne- 
smelo, váhavé  povie: 

»Chcela  som  vám  ukázať  chodník  pravý;  to 
je  nie  pravý,  ktorým  idete. « 

A  vskutku  I  Supplikant  nezbadal,  že  už  opu- 
stil smer  naznačený  a  zašiel  chodníkom  vľavo. 
Bože  môj,  vo  vlniacom  poli  tolko  chodníkov,  kto- 
že vie,  ktorý  je  pravý?  Stál  tu  tedy  on,  ten 
učený  maturant,  a  musel  sa  podrobiť  známostiam 
dieťaťa. 

» Ale  kamže  vedie  ten  chodník  ?«  spýtal  sa  ešte. 

»Do  hory  a  medzi  priepadiská,«  odvetilo 
dievča  a  obrátilo  sa  smerom  ku  »pravému«  chod- 
níku. Krížom  cez  žito  sa  zabralo ;  pred  ňou  ako  by 
ustupovaly  už  na  poli  zrelé  klasy  žitné  —  ako  by 
ani  nie  ludský  tvor,  ale  víla  sa  vznášala  po  tej 
hustej  hore  šumiacich  klasov ;  taká  ľahká,  taká  útla 
zdala  sa  byť  šuhajovi  táto  malá  dievočka.  A  sku- 
točne, kadiaľ  ona  šla,  neostaly  klasy  ležať,  ale 
s  ľahkým  šumením  opäť  vstávaly,  len  tu  i  tu  ne- 
vädzä  zachytila  sa  jej  do  šatočiek,  ale  v  ochote, 
akou  konala  úlohu  sprievodčieho,  nezbadala  jej 
dievočka.  Konečne  boli  na  ceste.  Dievčatko  za- 
stalo,   podvihlo  k  nemu  svoje  veľké,    tmavé  oči  a 

povedalo  šeptom,  ako  by  sa  za  svoju  predošlú 
smelosť  hanbilo: 

»Teraz  už  nezablúdite.« 

»Azda  ma  už  chceš  nechať  ?«  zvolal  šuhaj 
s  nemalou  ľútosťou  v  hlase,  lebo  milšie  mu  bolo, 
čo  len  s  dieťaťom,   ako  v  šírom   poli   sám  a  sám. 

»Ale  apuško  sa  bude  hnevať,«  povedalo  dievča 
a  sklopilo  oči. 

»A  či  sa  apuško  často  hnevá  ?«  spýtal  sa  šu- 
haj, mimovolne  kráčajúc  pri  tom  dalej. 

»Ach,  áno !«  vzdychlo  dievčatko,  »od  vtedy, 
ako  nám  maminka  odišla. «  Dve  velké  slzy  sperlily 
sa  v  očiach  dieťaťa  a  hlas  sa  zachvel.  Šuhaj  sa 
zľakol,  on  začal  chápať  nešťastie  farára  a  jeho 
malej  dcéry,  ľúto  mu  bolo  tejto  a  preto  usiloval 
sa  sotrieť  dojem  bolestný,  aký  vyvolala  jeho  otázka, 
i  obrátil  rozhovor  na  iný  predmet. 

»A  ako  ťa  volajú  ?« 

»Darinka.« 

»Si  naozaj  Boží  dar,«  riekol  šuhaj  viac  sám 
pre  seba  a  pozrel  bokom  na  dievčatko.  Toto  len 
udivene  pozrelo  na  neho. 

»A  nemáš  brata  alebo  sestry  ?« 

»Sestry  nie,  ale  brata  áno,  lenže  je  ten  skoro 
nikdy  nie  doma.« 

»A  kdeže  je?« 

»Učí  sa.  Cez  zimu  sa  učí,  cez  leto  sám  musí 
učiť  deti  veľkých  pánov,  aby  tak  mal  potrebné 
peniaze.« 

»Ci  azda  už  i  ty  do  školy  chodíš  ?« 

»Oj  áno,  už  druhú  zimu  som  vychodila  a  i 
apuško  ma  učia,«  dodala  smelšie  s  prízvukom  istého 
sebavedomia. 

Nastala  zkúška,  veselá  pre  obe  strany;  diefa^ 
zrejme  mnoho  na  seba  zanechané,  počalo  vyvi- 
novať  nevšedné  vlohy  ducha  a  zvláštnu  rozvahu 
v  otázkach  iným  detom  ešte  cele  cudzích,  tak,  že 
sa  šuhaj  neraz  udivene  obzrel  na  ňu,  či  to  hovorí 
osoba  dospelá  a  či  toto  dieťa  ?  Vytrhnutá  z  krajin 
detinných  ihier,  poznala  skoro  strasti  života. 

»Korko  máš  rokov  ?«  spýtal  sa  šuhaj. 

»Deväť.« 

»Ešte  len  deväť!  to  málo;  čo  všetko  sa  ešte 
učiť  musíš,  kým  budeš  tolká,  ako  ja!« 

Darinka  soznala,  že  sa  rada  učí,  a  rada  by 
bola  zvedieť,  kolko  má  on  rokov,  no  túto  otázku 
predložiť  si  netrúfala,  lebo  dosial  sa  len  on  spy- 
toval. Len  v  tichosti  obdivovala  jeho  um,  jeho 
bystrosť  ducha  a  žiadala  si  byť  skoro  takou,  akým 
bol  on.  A  čo  všetko  vedeli  Rozprával  jej  o  štu- 
dentskom živote,  o  žartoch,  aké  robia  radi  v  buj- 
nom rozmare;  že  už  i  znelky  pokúsil  sa  napísať 
na  čierne  oči  nejednej  krásavice,  o  tom  jej  neho- 
voril, ved  čože  by  ona  o  tom  vedieť  mala?  Jeho 
rozprava  vyvolala  nejeden  úsmev  na  bledú  tvá- 
ričku, ba  tu  i  tu  zavznel  polom  strieborný  smiech. 

Zdaleka  počuť  bolo  melodické  znenie  zvoncov 
domov  vracajúceho  sa  stáda,  spev  hrabáčiek  do- 
znieval a  len  ospalý  spev  cvrčkov  prerušoval  ti- 
chosť večernú.  Po  bokoch  týchto  dvoch  detí  vlnilo 

sa  zeleno-zlaté  pole  popretkávané  tisicerými  hláv- 
kami kvetov,  z  ktorých  každý  pre  seba  žije  život 
osobitný,  rozkošný.  Pred  nimi  otvárala  sa  dolinka, 
v  úzadí  kostol  a  domky  N — ské,  ciel  dnešnej 
púti  nášho  supplikanta;  nad  nimi  utkával  súmrak 
svoje  nočné  závoje,  bo  už  slnko  zašlo  za  oblaky 
a  v  diaľke  kopily  sa  mraky.  Tupé  dunenie  hromu 
ozvalo  sa  od  severu  a  prvý  blesk  shodil  sa  nad 
krajinou. 

»Ale  chod  už,  Darinka!«  zvolal  šuhaj,  pre- 
desený  tým,  že  v  detinskom  štebotaní  ubehol  čas 
a  Darinka  tu  proti  noci  a  proti  búrke! 

Dievča  poslúchlo ;  obrátilo  sa  mlčky  smerom 
k  domovu,  zas  len  s  tým  istým  bôlno-dumným  vý- 
razom na  tvári,  len  z  očiek  ešte  svietila  detinská 
radosť.  Ešte  raz  zastala,  obzrela  sa  na  mladíka, 
rada  by  bola  niečo  sa  dozvedieť,  no  spýtať  sa  ne- 
trúfala si 

»Chceš  niečo  vedieť,  Darica?« 
»Ano.  Rada  by  vedieť  vaše  meno.« 
»Moje    meno     je    Milan,    Milan    Záriečský,« 
s  úsmevom  odvetil  šuhaj,    ale  ked  znovu  a  bližšie 
ozval  sa  hlas  hromu,  povedal :  »Teraz  už  chod,  bo 
ide  búrka,  ja  už  viac  nezablúdim.« 

Ešte  jeden  pohľad  vrhlo  dievča  na  tvár  šu- 
haja, ako  by  si  navždy  chcelo  zapamätať  ušľachtilé 
črty  mladistvej  tvári;  ale  potom  zabralo  sa  a  be- 
žalo pomedzi  vlajúce  žitá,  až  sa  jej  rozkolísaný 
vietor  do  šatočiek  zachytával. 


Terézia  Vansová: 


II. 

Dámy  mesta  Kriedovej  dávaly  svoj  fašiangový 
piknik.  Čo  je  piknik,  to  bude  znať  každý,  kto  mal 
česť  žiť  v  meste,  kde  dávaly  tón  také  peknoduché 
a  moderným  vzdelaním  honosiace  sa  dámy,  ako 
boly  kriedovské  panie. 

Príjemne  a  vábivé  vynímala  sa  sviežim  chvojím 
vyzdobená  dvorana  veľkej  mestskej  budovy,  ktorá 
každoročne  viac  ráz  podobným  zábavám  otvorená 
bývala.  Tam  von  ešte  zimná  chumelica  pokúšala 
sa  vnikať  do  osvetlených  oblokov,  tu  dnu  veselý 
smiech,  švitorenie  a  nie  velmi  duchaplný  bálový 
žargon  mladých  ľudí.  Každý  chcel  a  snažil  sa  a 
zdal  sa  byť  spokojným.  Len  tá  smutná  deva  s  tým 
prísnym  pohľadom  na  skúpenie  týchto  vyfintených, 
jedno  druhému  lichotiacich  ľudí,  nezdala  sa  tu  dobre 
cítiť;  sedela  pri  obloku,  opretá  o  stĺp  dvorany. 
Pred  ňou  besedovaly  ako  by  naschvál  rozostavené 
a  k  obdivu  okoloidúcich  vystavené  slečinky  a  ta- 
nečnice dnešnej  zábavy.  Viedly  tiež  duchaplný, 
veľmi  zaujímavý  rozhovor. 

»Ako  sa  zabávaš  ?« 

»Dobre  —  výborne !« 

»Ty,  Gizela,  ten  N.  N.  znamenite  tančí !« 

»Ach,  áno !« 

»Ci  si  už  angažovaná  ?« 

»Na  všetky  tance. « 

»Sťastná  osoba !« 

Naše  slečinky  nezabudly  pri  tom  ani  toaletty 

posúdiť  a  všetky  sem  patriace  otázky  náležité  po- 
pretriasať. 

»Ty,  Gizela,  kto  ti  šil  tie  šaty?« 

»Z  Prešporku  sme  ich  daly  doniesť !« 

»Never,«  pošepla  druhá  tázateľke  do  ucha, 
»Karolína  ich  šila,  ja  viem!« 

Teraz  blížil  sa  ku  tejto  malej  skupine  pekne 
vzrastlý  a  vynikajúcim  držaním  vystrojený  mladý 
človek.  Celá  skupina  razom  postavila  sa  do  pozi- 
túry.  Trhlo  to  ešte  i  tou  vážnou  devicou  pri  stĺpe 
a  akýsi  bledý,  no  predsa  radostný  úsmev  poznania 
blúdil  po  tváričke.  Mladý  človek  zdvorilé,  ba  galantne 
podával  každej  zo  slečiniek  ruku,  povedal  každej 
niečo  pekného  a  prehliadol  rýchlym  pohľadom 
celú  skupinu,  ako  by  niekoho  hľadal.  I  na  tej 
smutnej  deve  utkvelo  jeho  živé,  jasné  oko,  ale  len 
na  chvíľu,  —  nenašiel,  koho  hľadal.  A  preto 
zasa  skoro  sa  odporúčal,  zanechajúc  slečinky  skla- 
mané. 

»Gizela,  či  ti  netrepoce  srdiečko  ?« 

»Ach,  prosím,  neškádli,  viem,  že  skorej  tebe  1« 
ale  pritom  zradný  rumenec  potvrdil  podozrenie 
zvedavej  tázateľky. 

)»Ale  to  je  pravda,  že  tento  Záriečský  vý- 
borne tančí !« 

»A  je  hodný,  to  musí  každý  uznať,«  doložila 
druhá. 

Gizelka  vzdychla. 

»Ale  má  niečo  vo  svojom  držaní,  čomu  ne- 
možno dôverovať. « 

»Myslíš,  že  je  don  Juan?« 

»Aspoň  tak  sa  o  ňom  hovorí.« 

»Ty,  či  si  počula,  že  dvorí  professorovej  Trnav- 
skej ?« 

»Niečo  som  počula,  mala  by  to  byť  pravda  ?« 

Jedna  kompánia  tancuchtivých  mládencov 
pritiahla  sem,  aby  urobila  koniec  duchaplnému 
rozhovoru  devíc.  Všetky  sa  rozpŕchly,  len  tú 
tichú,  vážnu  tam  nechaly.  Ju  nepojal  nikto  do 
tanca,  ved  bola  tu  neznáma,  a  tak  ako  by  ani  do 
tohoto  kruhu  neprislúchala.  Jej  smutný  pohlad  stal 
sa  ešte  smutnejším,  hovorily  tie  dievčatká  pravdu? 
Ten  bledý  úsmev  poznania  zmiznul,  keď  počúvala, 
ako  hovorily  slečinky  o  mladom  človeku  a  iste 
že  by  sa  boly  zadivily,  keby  boly  vedely,  s  akou 
pozornosťou  naslúchala  ich  slová. 

Dve  ešte  mladé  dámy  práve  dotančily  a  za- 
ujaly  miesto  nedaleko  mladej  snilky ;  pozrely  bo- 
kom na  ňu,  potom  začaly  viesť  dôležitú  rozmluvu, 
ktorú  iste  už  predtým  boly  započaly. 

»Ci  si  zbadala,  ako  Záriečský  prenasleduje 
pohľadom  Trnavskú  ?« 

»Nie,  azda  len  nechce  obnoviť  starú  známosť  ?« 

^Podla  zdania  súdiac,  chce,  lebo  kam  sa  ona 
pohne,  všade  je  za  ňou,  alebo  aspoň  prenasleduje 
ju  očima;  divím  sa  tomu,  že  ju  už  i  do  tanca 
nepojal.« 

»To,  myslím,  nemôže  urobiť,  ved  sa  hnevá 
s  Trnavským.* 

»A  ako !    Trnavský  musí  predsa    niečo   tušiť, 

lebo  je  od  istého  času  veľmi  zasmušilý,  pozri ;« 
pritom  ukázala  smerom  ku  dverám,  kde  opretý 
o  rámec  dverí  stál  mladý  ešte,  počerný  mužský,  viac 
územčistej,  svalevitej  postavy.  Nad  tmavýma  očima 
klenulo  sa  vysoké  čelo  a  sťahovaly  sa  husté  obrvy. 
Vskutku  bolo  možno  domnievať  sa,  že  jeho 
ducha  tlačí  akási  obava,  alebo  zármutok.  I  to 
tiché  dievčatko  mimovoľne  pozrelo  v  tú  stranu, 
zachvelo  sa,  ved  poznalo  si  v  spomínanom  — 
brata. 

»Iste  i  on  pozoruje  do  očú  bijúce  držanie  sa  Zá- 
riečského,«  pokračovala  dobre  informovaná  dáma 
dalej. 

»Tak  do  očú  bijúce  je  nie,  ako  ty  prísne  súdiš ; 
i  teraz    zabáva  sa  len  s  dámami,    kde  ona  stojí.« 

»Ty  tak  myslíš,  ty,  ktorá  chceš  všetko  vy- 
hovárať a  ospravedlňovať;  je  to  pravda  nie  vina 
jeho,  ked  osmelí  sa  dvoriť  žene  vydatej ;  ona  by 
mala  byť  múdrejšia  a  myslieť  aspoň  na  svoje  dieťa, 
ked  už  i  svojho  muža  nerada  vidí.« 

»Ale,  ale,  ved  to  všetko  neni  tak  zle,  ak« 
ťy  vidíš,  podla  môjho  vedomia  Matilda  Trnavská  ne- 
dopustila sa  ničoho,  čo  by  jej  dobrej  povesti 
uškodiť  mohlo ;  je  mladá,  krásna,  taká  krásna,  že 
jej  to  i  závisť  uznať  musí.« 

»Chceš  azda  týmto  povedať,  že  jej  závidím ?« 
Čierne  oči  hovoriacej  dámy  vzplanuly,  ako  dva 
žeravé  uhlíky.  »0j,  ja  to  dobre  viem,  že  keby 
som  chcela,  mám  obdivovateľov  dosť  — « 

»I     desať    na    každý    prst,    ako    sa    hovorí, « 

prisvedčila  usmievavá  jej  spoločníčka  a  položila 
lichotivé  ruku  na  lesklou  náramnicou  ozdobené  ra- 
meno čiernookej  dámy.  »Ale  mne  jej  je  Túto, 
Trnavskej  mi  je  Iúto,«  doložila  na  nemú  otázku 
čiernych  očú,  »vid,  taká  mladušká,  myslím,  že  nemá 
ešte  ani  dvadsaťjeden  rokov  —  a  on  taký  vážny, 
zasmušilý,  prísny,  že  nedopraje  svojej  mladej  žene 
ani  jednej  zábavy,  —  ba  divné,  že  prišiel  dnes 
s  ňou!« 

»Mohla  sa  za  neho  nevydať,  veď  poznala  ho, 
aký  bol ;  ale  teraz  nech  je  takému  verná,  aký  je  l« 

Nevelký,  veselou  tvárou  a  červeným  nosom 
obdarený  pán  blížil  sa  k  dámam,  aby  pozval  svoju 
čiernookú  polovičku  ku  obligátnej  štvorylke. 

»Kyslé  hrozno  1«  zašeptala  pani,  ktorá  pro- 
fessorku  Trnavskú  zastávala  a  náhodou  sa  obzrúc, 
videla  za  sebou  sedieť  devu  s  takým  zostrašeným  po- 
hľadom, že  ju  to  zabolelo.  Ale  deva  nevidela  toho 
ľútostivého  pohľadu,  lebo  vstala,  vztýčila  sa  a  opustila 
svoje  miesto,  kde  musela  počuť  také  hrozné  pre  ňu 
odhalenie  nešťastných  rodinných  pomerov. 

»Ubohá  deva  I«  zašeptala  znovu  pozostalá  pani 
a  pozerala  za  odchádzajúcou.  »Je  šumná,  má  hrdý, 
povedomý  krok  a  ušľachtilé  držanie  —  hovorí  sa, 
že  jej  matka  bola  niekedy  vychýrenou  krásou  — 
potom .  . . «  Nedopovedala. 

Naša  takto  spomínaná  deva  zabočila  v  tú 
stranu,  kde  pred  chvílou  pozorovaly  dámy  Zá- 
riečského;  stála  tam  a  sedela  skupina  mladších 
dám,  ktoré,    ako  sa  zdalo,    všetky  zabával  známy 

nám  už  Záriečský.  Teraz  práve  musel  predniesť 
niečo  veľmi  zábavného,  lebo  smiech  zrkadlil  sa 
na  všetkých  tvárach.  Ale  on  ako  by  to  len  jednej 
chcel  povedať,  len  jednej  platily  jeho  významné 
posunky,  plamenné  zraky  len  jednu  hľadaly  a  — 
našly  ju. 

Uprostred  svojich  druľiek,  ako  kráľovná  upro- 
stred dvorných  dám,  stála  mladá,  spanilá  žena.  Jej 
postava  len  málo  prevyšovala  strednú  výšku, 
bola  súmerná  a  útla,  ako  postava  dievčaťa,  ale 
pritom  okrúhla  a  súladne  vyvinutá,  že  by  ani  prísne 
oko  sochára  nemalo  námietky  proti  nej.  Tvárička 
trochu  bledá,  teraz  ružovým  nádychom  karmími 
oživená  robila  dojem  rozvinutej  kvetiny.  Veľké, 
čierne,  významné  oko  tak  lichotivé,  niekedy  šei- 
movsky  detinne  vedelo  hovoriť,  že  málokto  bol 
by  mohol  hnevať  sa  na  ňu,  alebo  jej  nejakej  viny 
neodpustiť;  a  predsa,  ako  vieme,  bola  taká  osoba, 
ktorá  toto  naivné,  detinné  stvorenie  z  takej  veľkej 
viny  obviňovala. 

Zbadajúc  devu,  ktorá  len  pomaly  blížila  sa 
ku  skupine,  oslovila  ju  mladá  žena: 

» Ale  Darínka,  ja  som  ťa  hľadala,  kde  si  bola  ?« 

Darinka  sa  usmiala;  pre  hľadajúce  oko  nebola 
by  tak  ďaleko  bývala,  ale  spytujúcej  iste  málo  zá- 
ležalo na  tom,  aby  ju  našla. 

Záriečský  tázave  pozrel  na  mladú  ženu,  tá 
rozumela  jeho  pohľadu  a  preto  predstavila:  />Pán 
advokát  Záriečský,  moja  švagriná,«  a  pritom  po- 
hliadla  na  neho  významne,  prosebné.     Tento  zdal 

sa  tiež  jej  pohladu  rozumieť,  lebo  keď  prišiel  Ma- 
tildin  tanečník,  podal  on  sám  Darinke  rameno, 
aby  ju  odviedol  do  radu  tancujúcich. 

»Tanec  povinnosti,«  pomyslela  si  Darinka  a 
stisla  pery. 

Ona  ho  poznala,  poznala  hneď  vtedy,  ako 
priblížil  sa  k  tým  klebetným  slečinkám,  ktoré  ho 
všetky  tak  zaľúbene  chválily.  Bol  pravda  strojný, 
hodný  človek  a  zadržal,  čo  sľuboval  vtedy  pred  de- 
siatimi rokmi,  ked  malé  dievčatko  ukazovalo  cestu 
mladíkovi.  Hrdý  a  sebavedomý  bol  i  teraz  a  tak 
sa  zdalo,  že  ináčej  skúpy  život  štedré  obdaroval 
miláčka  svojho,  tak,  ako  si  to  on  sám  želal. 

Zdvorilé,  ako  svedčí  sa  na  mladého  človeka, 
zaviedol  Záriečský  po  skončenej  štvorylke  Darinku 
ku  divánu,  ale  sám  sa  zamiešal  do  víru  spoloč- 
nosti. Deva  pozorovala  tancujúcich,  ale  zvlášte 
svoju  švagrinú,  ktorá  práve  teraz,  celkom  rozho- 
rúčená,  dotančila  tanec,  v  ktorom  jej  nešikovný 
tanečník  stupil  na  obrubu  šiat  a  roztrhnul.  So 
smiechom  teraz  ukazovala  škodu  Darinke,  kým  sa 
mladý  pán  vyhováral  a  odprosoval. 

Matilda  opustila  dvoranu,  aby  v  bočnej  izbe 
napravila  svoje  šaty ;  Darinka  ju  nasledovala.  Izba, 
do  ktorej  vkročily,  zdala  sa  byť  na  prvý  pohľad 
prázdnou,  ale  zrazu,  ako  Darinka  práve  chcela 
pripínať  sukničku,  skočil  s  divána  mladý  človek  a 
priblížil  sa  strmo  k  Matilde,  spustiac  sa  pred  ňou 
na  jedno  koleno.  Ona  sa  zachvela,  ako  osyka. 

»Milosťpani,  ako  dávno  som  s  vami  neroz- 
prával !« 

»Pane,  vstaňte,  pane  1«  hovorila  Matilda  a  farba 
jej  tvári  mizla  a  vrátila  sa  rýchlym  postupom. 

»Povedzte  mi,  že  sa  nehneváte !« 

»Prosím,  vstaňte,  majte  smilo vanie  I«  Úbohej 
Matilde  bolo  do  plaču.  Darinka  stála  tu  ako  pri- 
mrazená, v  jednej  ruke  ihlicu,  v  druhej  roztrhnuté 
šaty  —  tak  stála  ako  zkamenels.  Záriečský  zbadal 
azda  len  teraz,  že  nie  je  sám  s  Matildou. 

»Ja  musím  s  vami  hovoriť!  Dovolíte,  prídem 
zajtra  popoludní  — « 

Matilda  neodpovedala  —  slabá  žena  nemohla 
odolať  náruživej  prosbe  mladého  advokáta. 

»Odpusťte,  že  som  vás  naľakal !«  povedal  teraz 
hlasom  zmeneným,  nežným  a  bozkal  malú,  chladnú 
ruku  professorky;  vzdialil  sa.  Matilda  vzdychla. 

»Darica,  nepovedz,  prosím  ťa,  o  tom  Andre- 
jovi, lebo  vieš,  aký  je,  že  by  z  toho  hned  velký 
hriech  povstal;   veď  to  azda  predsa  len  žart  bol.« 

»Ale  nemiestny,«  povedala  deva  a  hlas  jej 
znel  tupo,  neiste. 

»Uznám,  že  nemiestny,  ach  Bože  môj,  Bože 
môj !«  A  Matilda  vypukla  v  plač.  Deva  pozerala 
na  ňu  so  sústrasťou,  potom  chopila  jej  ruku  silne 
a  povedala: 

»Matilda,  ten  človek  nesmie  zajtra  prísť  k  nám !« 
Matilda  tázave,  zadivené  pozrela  na  ňu. 

»Ako  mu  to  zabrániť  ?« 

»Ponechaj  to  mne,  lebo  viem,  že  nemáš  dosť 

->* 

smelosti  vystúpiť  proti  nemu.  Len  ešte  jedno  ťa 
prosím,  bud  láskavejšia  k  Andrejovi,  odpusť  mu 
jeho  časté  nespravedlivé  a  prísne  chovanie  sa,  bud 
ty  láskavejšou  k  nemu  !<^  Deva  lichotivé  objala 
mladú  ženu  a  táto,  ako  by  pomoc  hľadajúc,  polo- 
žila krásnu  hlávku  na  plecia  švagrinej. 

Ale  velkú  senzáciu  a  obdiv  spôsobila  medzi 
pánmi  tá  okolnosť,  že  nezadlho  za  týmto  rozho- 
vorom vyhľadala  Trnavská  v  sprievode  Darinky 
svojho  manžela,  ktorý  od  dlhej  chvíle  pustil  sa  do 
naháňania  pagáta,  aby  ho  vyvolala  domov.  Sám 
Trnavský  zadivené  pozrel  na  svoju  mladuškú  ženu 
a  v  jeho  očiach  to  zajasalo  ako  blesk  radosti. 

V  zdanlivej  shode  opustili  tedy  dvoranu  a 
tancujúcich,  aby  vyhľadali  tichú  domácnosť  a  tú- 
žobne žiadaný  odpočinok. 

Darinka  nemohla  zaspať;  v  nej  vzbúrilo  sa 
všetko  proti  tomu  drzému  rušiteľovi  domáceho 
mieru.  Ona  pomyslela  si,  že  podobné  nešťastie 
kedysi  jej  vzalo  matku  a  ona  odvtedy  osirela,  na- 
vždy osirela.  —  Trpký  pocit  vtiahol  do  srdca 
dievčatka.  Vychovaná  prísnym  otcom,  ktorý  koril 
sa  tej  tvrdej  zásade :  »kto  miluje  syna  svojho, 
často  ho  tresce«  —  neznala  toho  šťastného  det- 
ského veku,  kde  hry  a  sny  tak  krásne  vyplňujú  dni ! 

Odvtedy,  ako  navštívila  brata,  aby  sa  dlhšie 
tu  pobavila,  zbadalo  milujúce  oko  sestry,  že  neni 
všetko  tak,  ako  by  malo  byť  a  že  nejaký  neprajný 
tieň  prekáža  šťastiu  manželstva.  A  hľa,  teraz  ob- 
jasnená pred  ňou  príčina  Andrejovho  zasmušilého 

chovania  sa"  a  Matildinej  roztržitosti.  Ako  sa  to 
skončí?  Čo  nastáva  teraz  jej,  ktorá  dnes  mimo- 
volne  nazrela  do  hlbín  ľudských  vášní  a  účastnou 
bola  krivdy  na  rodinnom  blahu  jediného  brata  spá- 
chanej? Ci  azda  má  celú  vec  podať  bratovi  a  tak 
dopustiť  sa  hriechu  udavačstva?  Či  nemohlo  by 
sa  stať,  že  by  tým  viacej  ešte  nešťastia  narobila, 
ako  je  už  dosial?  Azda  dohovárať  Matilde,  povedať 
jej,  že  je  už  predmetom  Iclebietok  a  pokoriť  ju 
týmto  tak  velmi  ?  Hej,  Darinka  vie,  že  by  to  Ma- 
tilda  všetko  s  plačom  uznala,  ba  sľúbila  by  všetko 
možné,  ale  ked  príde  hodinka  pokušenia,  či  bude 
dosť  silná,  pozrieť  do  vábnych  očú  a  odvrátiť  sa 
od  nich  ?  »Nie,  nie !«  vzdychla  Darinka  a  jej 
umdlená  hlávka  klesla  hlbšie  na  prsia.  »0h,  ten 
Záriečskýl« 

Už  ranné  svetlo  v  januári  zablesklo  oblokom, 
ked  Darinka  na  chvíľu  zaspala.  Sen  zaviedol  ju 
v  rodné  kraje.  Jej  zdalo  sa,  že  ide  poľným  chod- 
níkom; po  jej  bokoch  vlnilo  sa  vyklasené  žito, 
spev  hrabáčiek  doznieval  —  a  popri  nej  kráčal 
Záriečský.  Raz  chcel  zabočiť  na  chodník  nepravý, 
na  cestu,  vedúcu  k  priepadiskám  a  ona  mu  zavo- 
lala: »Nie  je  to  cesta  pravá !« 

Musela  to  celkom  hlasité  povedať,  lebo  zobu- 
dila sa  na  zvuk  vlastného  hlasu.  Áno,  áno,  to  je- 
diné je  možné  k  zachráneniu  rodinného  blaha,  to 
jediné!  —  Teraz  už  necítila  unavenia,  vstala,  aby 
hotovila  sa  k  vykonaniu  úlohy  takej  ťažkej,  vy- 
konať úmysel  svoj,  stoj  čo  stoj  I 

m. 

Andrej  Trnavský  dnes  menej  zasmušilý,  hoci 
vždy  ten  vážny,  málomluvný  išiel  do  gymnázia  ku 
svojim  vedochtivým  žiakom,  ktorí  všetci  viac-menej 
sa  ho  báli,  ale  niektorí,  čo  bližšie  mohli  sa  s  ním 
obznámiť,  vrúcne  ho  milovali.  Lebo  pri  všetkej 
prísnosti  bol  spravedlivý  a  netrpel  bezprávia  akého- 
koľvek druhu  nikde,  kde  len  mohol,  ohradzoval  sa 
proti  nemu.  Preto  i  bol  známy,  ako  človek  bezú- 
honný, prísny  nielen  ku  druhým,  ale  i  k  sebe  sa- 
mému a  k  svojim.  Ako  o  ňom  panie  súdily,  to 
mohli  sme  ľahko  vyrozumieť  z  rozhovoru  dvoch  dám. 

Ked  Andrej  odišiel,  napísala  Darinka  niekoľko 
slov  na  malú  kartičku  a  potom  sa  vystrojila  na 
prechádzku,  ako  udivenej  Matilde  povedala.  Táto 
práve  obliekala  svojho  výskajúceho  synka  a  bola 
taká  zábrana  do  svojej  práce,  že  nerozmýšľala 
dalej  o  tejto  veľmi  včasnej  prechádzke.  A  preto 
vyšla  Darinka  nepozorovane  záhradou  do  malej 
uličky,  kde  stálo  len  niekoľko  malých  domkov, 
zväčša  remeselníkom  a  želiarom  prislúchajúcich. 
Ulička  táto  viedla  jednou  stranou  do  mesta  do 
živej  ulice,  v  ktorej,  ako  vedela,  býva  pani  Lie- 
bertová,  včerajšia  čiernooká  dáma,  ktorá  tak  láskavé 
Matildu  ohovárala.  Tam  má  i  Záriečský  bývať, 
aspoň  tak  kombinovala  z  počutých  slov  na  vče- 
rajšej zábave.  Druhou  stranou  viedla  ulička  do 
poľa  a  na  lúky,  kde  teraz  priezračná  hladina  ľadu 
láka  nejedného  z  milovníkov  kĺzačky  ta  von.  Ale 

V  takú  včasnú  hodinu,  ako  práve  teraz,  nešiel  ta 
nikto,  ulička  bola  prázdna,  len  kde-tu  chudobnejší 
mešťan,  alebo  zababušená  ženička,  alebo  učeň  s  čiž- 
mami,  cez  plecia  prehodenými  prešiel  popri  Da- 
rinke,  ktorá  zastala  pri  dverkách  záhrady.  Váhala ; 
nevedela  istotne,  či  má  sa  odhodlať  k  tomu,  čo  si 
bola  vo  svojej  horlivosti  umienila,  no  neváhala 
dlho.  Práve  šiel  popri  nej  veselý  učeň,  ktorý  akúsi 
opernú  áriu  tak  zpotvorene  hvízdal,  že  keby  ju  bol 
komponista  počul,  iste  by  mu  vlasy  dúpkom  stá- 
valy :  —  toho  zavolala  Darinka  a  spýtala  sa  ho : 
»Znáš,  kde  býva  pán  advokát  Záriečský?« 
Šuhaj  sa  potuteľne  usmial.  »Akože  by  neznal 
veď  len  včera  som  bol  u  neho !« 

»Tak  id  k  nemu  a  daj  mu  tento  lístok.« 

Chlapec    vzal    kartičku   a  čakal;    Darinka    už 

prichystaná  na   to,    siahla    do    vrecka    šiat  a  dala 

mu^peniaz.  Teraz  už  uspokojený  chlapec  vyskočil 

na  siahu  a  bežal,  až  sa  mu  papuče  o  päty  udieraly. 

Darinka  vzdychla.  Už  je  prvý,  ťažký  krok 
spravený,  už  viac  nemôže  zpät ;  že  tým,  ked  chce 
zachrániť  druhých,  vyvolá  na  seba  búrku,  to  ne- 
tušila. Vrátila  sa  tedy  domov,  aby  pomohla  Ma- 
tilde  pri  domácnosti  a  okolo  malého,  živého  Ivanka. 
Tento  práve  bavil  sa  na  pokrovci,  keď  vkročila 
dnu  a  vystieral  k  nej  svoje  tučné  ramienka,  ba 
pokúsil  sa  o  to,  aby  sára  vstal,  ale  na  to  sa  ešte 
nohy  nechcely  podvoliť.  Tak  v  laškovaní  s  malým 
chlapcom  prešiel  Darinke  čas,  hoci  mnoho  ráz  my- 

slela,  že  hodrny  dnes  akosi  zastávajú  a  poludnie 
neide. 

Konečne  i  poludnie  prišlo  a  s  ním  i  Andrej, 
ktorý  zasa  popoludní  opustil  dom,  aby  nemeškal 
vo  vykonávaní  prísnej  povinnosti.  Popoludní  vy- 
brala sa  Darinka  k  nemalému  zadiveniu  Matildy 
zasa  na  prechádzku.  Matilda  niečo  tušila,  no  ne- 
mala tolko  odvaiiy,  aby  sa  jej  spýtala,  kam  ide 
a  čo  stroji  vykonať?  Keď  Darinka  vyšla  von  dvermi, 
zabočila  zasa  dvorom  ku  záhrade  a  potom  touto 
až  k  dverkám  ku  otáznej  uličke  vedúcim.  Pri  dver- 
kách  zastala.  Neváhala  viac,  veď  keď  prvý  krok 
urobila,  nesmela  sa  báť  ani  druhého.  Na  mestskej 
veži  odbila  tretia.  Teraz  by  už  mal  tu  byť.  Deve 
búchalo  srdce  úzkostným  pocitom,  ona  bála  sa  na- 
stávajúcej chvíle.  Z  diaľky  ozvalo  sa  niečo 
ako  by  pružné  kroky  a  skutočne  čím  dial,  tým  zre- 
teľnejšie rozoznala  Darica  kroky  očakávaného.  Za 
chvíľku  boly  kroky  už  blízko,  už  otvoril  dvere  a 
stál  pred  ňou  Záriečský. 

»Slečna!«  zvolal  nemilo  prekvapený. 

»Teodora  Trnavská !«  odvetila  Darinka,  vy- 
hýbajúc vysloviť  meno,  ktoré  by  mu  mohlo  doviesť 
na  pamäť  malé  dievčatko, 

»A  čo  mi  prinieslo  to  šťastie  vášho  shliadania?« 
spýtal  sa  znovu. 

»Pane,  ja  chcela  som  vám  povedať,  že  cesta, 
po  ktorej  kráčate,  nieje  pravá  a  vedie  do  záhuby  1« 
Úbohá  deva  myslela,  že  jej  horlivosť  odvedie  ho 
s  nej. 

»Vy  ráčite  v  hádankách  hovoriť !«  povedal  on 
s  malým  posmeškom  na  tvári. 

»Nuž  tedy,  ked  tak  chcete,  poviem  vám  to 
zreteľne  —  hoci  ťažko  mi  to  príde.  Ja  včera  večer 
prítomná  som  bola  vášmu  výbuchu  vášne« — Da- 
rinka  odvrátila  svoju  temným  rumencom  pokrytú 
tvár  od  neho  —  »ked  pýtali  ste  moju  švagrinú  o 
dovolenie  k  dnešnej  návšteve,  hoci  nestojíte  s  An- 
drejom v  priateľskom  pomere  a  hoci  ste  vedeli,  že 
dnes  v  určenú  hodinu  nebude  ho  doma.«  —  De- 
vin hlas  sa  chvel  a  bledla  a  znovu  sa  začervenala, 

»Znám  dobre  prudkú  povahu  brata,«  pokra- 
čovala dalej,  »znám  jeho  prísne  náhľady,  k  tomu 
poučily  ma  o  mnohom  nemilosrdné,  ostré  úsudky 
ľudí;  to  všetko  prinútilo  ma  ku  kroku  tomuto, 
ktorý,  ako  vidím,  neodobrujete ;  no  ja  predpokla- 
dám o  vás,  že  jestvuje  u  vás  cit  pre  česť  a  sta- 
točnosť.« 

» A  potom  ?«  spýtal  sa  on  a  díval  sa  na  devu 
so  založenými  rukami.  Jeho  akiste  zabávalo  jej 
rozčúlenie  a  jej  horlivosť,  no  ona  nedala  sa  tomu 
odstrašiť, 

»Nuž  neznáte,  čo  v  podobnom  prípade  má 
vykonať  človek  cti  a  charakteru  ?« 

»Ráčte  ma  o  tom  poučiť !« 

Darinke  všetka  krv  búšila  do  tvári;  akiste 
ju  chcel  nahnevať,  aby  tak  azda  upustila  od  svojho 
úmyslu  á  nestarala  sa  do  jeho  záležitostí.  Ale  deva 
ešte  vždy  nechcela  odstúpiť  a  chcela  sa  pokúsiť 
i  o  najposlednejšie. 

»Pane,  vy  bezohľadne  —  nechcem  povedať 
zločinné  —  podkopávate  blaho  celej  rodiny  1  Už, 
už  vykladá  si  svet  podľa  ľubovôle  vaše  nešetrné  cho- 
vanie sa  naproti  mojej  švagrinej.« 

»Prosim,  moje  chovanie  oproti  panej  Trnavskej 
bolo  a  je  vždy  najšetrnejšie!* 

»Tak  to  vy  myslíte;  ostatne  ja  rada  tomu 
uverím,  ale  svet  nesúdi  tak,  ako  milujúce  srdce 
sestry,  svet  súdi  podľa  zdania  a  zdanie,  pane,  je 
proti  vám.  Pravda,«  dodala  s  útrpným  úsmevom, 
»vy  pri  tom  nič  neutratite;  ste  človekom  svobodnej 
vôle  a  činu  a  preto  neľakáte  sa  verejnej  mienky, 
no  rodina  môjho  brata  ľahko  mohla  by  utratiť 
blaho  celého  života !« 

Deva  prestala  hovoriť,  jej  oko  vzplanulo  a 
z  celej  tvári  žiarila  pevná,  dobrá  vôľa  a  odhod- 
lanosť. Záriečský  stál  pred  ňou  nepohnute ;  z  jeho 
tvári  znenáhla  zmizol  úsmešok  —  on  zdal  sa  roz- 
mýšľať, kde  už  počul  tento  mäkký  a  zvonný  hlas, 
kde  dorážaly  k  jeho  uchu  podobné  slová? 

Darica  čakala,  že  odpovie  niečo,  no  vidiac  ho 
stáť  nepohnute,  myslela,  že  všetko  daromné  bolo, 
že  jej  vôľa,  o  ktorej  myslela,  že  môže  hory 
prenášať,  zlomená  je  neústupnosťou  tohto  človeka ; 
—  oh,  teraz  ho  temer  nenávidela  —  a  preto  obrá- 
tila sa  s  nevôľou,  aby  opustila  miesto  toto. 

»Neodchádzajte,  slečna !«  zvolal  Záriečský, 
»ved  missia  vaša,  tuším,  neni  ešte  u  konca  I« 

Hlas  jeho  znel  ešte  vždy  posmešne,  aspoň 
tak  zdalo  sa  to  Darinke,  ale  za  to  zastala. 

»Pekne  a  dojemne  znely  vaše  slová  a  ja  bu- 
dem o  nich  rozmýšľať,  —  nesľubujem  viac,«  po- 
dotkol, keď  videl,  že  sa  devina  tvár  vyjasnila, 
»ale  ešte  vždy  ste  mi  neráčily  povedať,  čo  odo 
mňa  žiadate  ?« 

»Nenavštívte  viac  dom  môjho  brata !«  zvolala 
s  prosebným  posunkom  Darica.  »Stráňte  sa  vše- 
tkého, čo  by  súviselo  s  osudným  domnením  ľudí 
o  vašom  nápadnom  dvorení  mojej  švagrinej  a  čo 
dalo  by  podnet  k  nešetrným  klebietkam !« 

»Vera  odo  mňa  žiadate,  slečna,  a  preto  ne- 
sľubujem všetko,  ale  snažiť  sa  budem  získať  si  vašu 
spokojnosť.  Ostatne,  keby  ma  Andrej  sám  povolal, 
smel  by  som  azda   prísť  ?«   spýtal   sa  s  úsmevom. 

»Tak  áno ;«  odvetila  tiež  s  úsmevom  Da- 
rinka,  »hoci  nemyslím,  že  sa  to  stane.« 

»Kto  vie?  Možno,  že  skôr,  ako  si  to  myslieť 
môžete !« 

Darinka  neodpovedala;  vyznať  musela  sama 
pred  sebou,  že  by  tomu  rada  bola  bývala.  Teraz 
len  pevnejšie  stiahla  do  tvári  zimný  ručník  a  sbe- 
rala  sa  k  odchodu. 

»A  či  tak  bez  slova  a  bez  priateľského  vy- 
rovnania ?«  tázal  sa  Záriečský. 

»S  Bohom  tedy !«  povedala  Darinka  a  podala 
mu  ruku. 

»Do  videnia !«  odvetil  on. 

V  tej  chvíli  bolo  počuť  veselý  rozhovor 
a  smiech  od  dverí;  s  klzačky  vracajúce  sa  dámy 
zastaly  pri  otvorených  záhradných  dverách  a  zve- 

dave  meraly  svojím  pohladom  Darinku  a  mladého 
človeka.  Tento  neztratil  ani  teraz  duchaprítomnosť  a 
preto  lahkým  tónom  pozdravil  dámy  a  pripojil 
sa  k  nim.  Nie  tak  Darinka;  jej  bolo  to  veľmi  ne- 
milé, že  na  tomto  mieste  a  v  tom  čase  bola  pre- 
kvapená nepozvanými  paniami  a  to  v  spoločnosti 
mladého  človeka!  Hoc  len  z  diaľky,  no  ona  po- 
znala teraz  tie  dámy,  bola  to  Gizela  a  tie  dve 
Matildu  posudzujúce  dámy,  z  ktorých  tá  čiernooká 
bola  Gizelkina  sestra.  Záriečský  sa  uklonil  zľahka 
a  povedal : 

»Dobrú  noc!«  Potom  odobral  sa  s  dámami 
preč.  Darinka  zatvorila  dvere  a  rýchlym  krokom 
ponáhľala  sa  dnu,  takej  veľkej  ťarchy  zbavená,  a 
predsa  akousi  obavou  znepokojená.  A  aby  sa  tej 
obavy  zbavila,  začala  sa  zabávať  s  malým  chlap- 
com, švitoriť  s  Matildou,  ba  vtiahla  do  toho  ešte 
i  Andreja,  ktorý  ukonaný  prišiel  zo  školy,  vdačne 
sa  oddal  milému  domácemu  rozhovoru.  A  kým  sa 
svetlo  zapálilo,  umiestila  sa  shoda  a  láska  medzi 
týchto  ľudí,  aspoň  zdanlivé  vydobýjala  svoje  pre- 
došlé práva.  Pozdejšie  odišiel  do  kassína,  kde  sa 
bol  sľúbil  istému  kollegovi  na  partiu  šachu. 

Záriečský  odprevadil  dámy  domov,  do  domu 
pána  Lieberta,  kde  i  on  býval.  Zadumene  vkročil 
do  svojej  izby,  v  ktorej  panoval  mládenecký  ešte 
neporiadok,  a  hodil  sa  na  diván.  Jemu  sa  ešte 
nikdy  nestalo,  že  by  niekto  hatil  ho  vo  vykonaní 
svojej  vlastnej  vôle,  alebo  chúťky.  A  teraz  vystú- 
pilo toto  dedinské  dievča,  lebo  ináč  si  Daricu  ne 

mohol  predstaviť,  aby  mu  určitým,  prísnym  tónom 
ukázalo,  že  neide  pravou  cestou.  Len  kde  už  raz 
počul  podobné  slová?  Iste,  že  ako  ozvena  dávnych 
snov  znely  dnes  tie  jej  slová,  a  ten  sladký,  hoci 
prísnym  prízvukom  dorážajúci  hlas  detinný,  kde 
lichotil  jeho  sluchu  ?  A  potom  zasa  zjavila  sa  jeho 
vnútornému  oku  krásnej  madonne  podobná  postava 
mladej  professorky,  či  sa  jej  len  tak  ľahko  odriecť, 
či  je  to  možné?  Ci  roztrhnúť  to  zaujímavé  kúzlo, 
ktoré  ho  k  nej  pútalo  a  vábiio  pokúsiť  sa  o  to, 
či  možno  získať  jej  náklonnosť  ?  Dosial  videl  v  nej 
viac  len  polutovaniahodnú,  krásnu  ženskú,  ktorej 
cena  nenie  náležité  uznaná;  —  a  teraz  vystúpilo 
pred  neho  toto  dievča  a  povedalo  mu  slová,  ktoré 
naskrze  nesúhlasily  s  jeho  predošlými  názormi  o 
živote.  Ako  samopašný  motýl  poletoval  s  kvietka 
na  kvietok,  tu  trošku  sa  pobaviac,  tam  zasa  uletiac, 
ale  pri  tom  chránil  sa  ostražité,  aby  nevliezol  do 
osídiel.  A  mal  by  byť  koniec  tomuto  rozkošnému 
životu?  Tak  skoro?  Niečo  mu  vravelo  v  jeho 
vnútre,  že  to  prísne  dievča  malo  pravdu,  ale  to 
uznať  predsa  nebolo  tak  ľahko.  Vstal,  prešiel  nie- 
koľko ráz  izbou,  potom  zasa  hodil  sa  na  diván. 
Azda  mal  by  to  dievča  sklamať,  ktoré  ho  v  pevnej 
viere  na  jeho  česť  a  statočnosť  vyhľadalo  a  úprimne, 
bez  obalov  pravdu  povedalo  ?  Mal  by  on  za 
dedinskou  devuškou  zaostať?  —  nie,  nie!  Vstal 
zasa  prudko,  obliekol  zimník,  vzal  klobúk  a  paličku 
a  odišiel. 

Ale  v  jeho    bezprostrednej    blízkosti,    u   kon- 

trolórov  Liebertov  odohrala  sa  tiež  živá  scéna. 
V  domácnosti  pána  kontrolóra  vládla  pani  kon- 
trolórka a  kontrolovala  často  svojho  manžela, 
majiteľa  červeného  nosa  a  veselej  tvári.  Pán  Lie- 
bert  mal  svoje  vlastné  chúťky  a  chodníčky,  ktorými 
najprv  navštevoval  svoje  milé  kassíno,  ešte  milšie 
karty  a  najmilšieho  »Cierneho  Orla«,  kde  nachodil 
sa  taký  výtečný,  oživujúci  mok  hrozien.  Sestra  pani 
kontrolórky,  šumná  Gizelka,  rada  sa  tu  baví,  najmä 
od  vtedy,  čo  pán  advokát  tak  bezprostredne  blízko 
býva!  Pani  kontrolórka  netajila,  že  by  jej  Záriečský 
milým  švagrom  bol,  ona  vôbec  nič  netajila,  ale 
povedala  všetko  bez  obalu,  čo  a  ako  myslela,  tak 
že  sa  jej  už  mnohí  aj  počínali  báť.  —  Zimné  ve- 
čierky obyčajne  trávieval  Záriečský  u  Liebertov, 
kde  potom  pri  dobrom  čaji,  výbornej  cigare  a  v 
príjemnom  teple,  ktoré  biela  porcelánová  pec  vy- 
dávala, dobre  sa  besedovalo. 

Ale  dnes  by  ani  nebol  vitaný  u  Liebertov. 
Pani  kontrolórka  bola  nadmieru  rozčúlená,  jej  pria- 
teľka a  rodina  po  mužovi,  pani  Cervenská,  dáma, 
ktorá  včera  Matildu  zastávala,  ju  chlácholila,  Gizela 
stála  v  obloku  a  hľadela  melancholickým  pohľadom 
dolu  do  dvora;  len  pán  kontrollor  použil  takú 
vhodnú  príležitosť  a  vykradol  sa  von,  do  svojho 
mileného  kassína  ku  ferbličke  a  ku  tomu  milému 
jágerskému,  aby  už  neprišiel  len  niekedy  po  de- 
viatej alebo  i    pred    deviatou,    totiž    nad  ránom. 

»Nie,  povedz,  čo  chceš,  to  bola  Trnavská 
sama,  ja  mám  dobré  oči,  hoci  bol  súmrak  a  hmla, 

som  ju  poznala.    To  je  nepochopiteľné,  ako  sa  tá 
osoba  zabudla  I « 

»Ale  Linka,  mýliš  sa,  ked  tvrdíš,  že  to  bola 
Matilda,  ved  už  aspoň  uznaj,  že  by  sa  nátn  bola 
prihovorila,  keby  ona  bola  bývala.  Bola  to  jej 
švagriná,  čo  mi  je  tým  záhadnejšie,  lebo  viem,  že  ju 
Záriečský  sotva  pozná, « 

»0n  je  don  Juan !«  ozvala  sa  hnevlive,  skoro 
plačlivé  Gizelka,  »všetky  dievčatá  to  hovoria !« 

»Ostatne  to  veľmi  možno,  že  to  bola  len 
náhoda,  ktorá  ich  ta  sviedla.« 

/>Náhoda !  Teraz  v  zime,  kde  tie  dvercia,  ako 
sa  dobre  pamätám,  nikto  neotvára!  Ostatne,  ty 
všetko  vyhováraš  a  náhode  pripisuj eš.« 

»Všetkému  rozumieť,  znamená  všetko  zabud- 
núť, to  hovorí  múdrejšia  žena,  ako  sme  my;  hoci 
musím  vyznať,  že  tomu  nerozumiem. « 

»Ani  ja,  ale  ani  teba  nerozumiem  v  tvojej  ne- 
odpustiteľnej  láskavosti,  akou  každého  vyhováraš; 
nedávno,  ked  všetky  druhé  panie  odsúdily  cho- 
vanie sa  ľahkomyseľnej  Irmy,  ty  si  to  bola,  čo  si 
ju  zastávala,  hovoriac,  že  to  zapríčinila  chybná  vý- 
chova a  nedostatok  spoločnosti  ušľachtilých  žien !« 

»To  i  teraz  tvrdím !« 

»Pre  mňa  môžeš  tvrdiť  i  to,  že  Chimborasso 
susedí  s  naším  Kriváňom!*  zvolala  nanajvýš  roz- 
horčená pani  Linka. 

»To  už  nie!«  smiala  sa  Cervenská. 

»Ba  neviem,  či  by  aj  to  nevystalo  od  teba, 
keby  si  tým  mohla  zakryť   slabosti   niektorej  žen- 

skej  I  Ale«,  podotkla,  vrátiac  sa  rýchlym  skokom 
ku  slabostiam  professorky,  »ja  tomu  zaslepenému 
bláznovi  otvorím  oči  —  a  už  to  urobím !  Ja  ich 
zahanbím  obidve  —  či  jednu,  či  druhú,  —  lebo 
ja  to  raz  netrpím !« 

»To,  Linka,  neurobíš  I«  zvolala  teraz  vážnym 
hlasom  Cervenská.  »Zajedno,  teba  do  toho  nič, 
zadruhé,  mohla  by  si  tým  veľké  nešťastie  za- 
viniť. Viem,  že  dobre  poznáš  Trnavského,  ktorý 
ako  opravdový  Kato  drží  sa  až  smiešne  prísne 
pravidiel  slušnosti  a  prísnej  mravnosti,  a  preto  ne- 
mohol by  tento  nevinný  —  podľa  môjho  zdania  — 
priestupok  odpustiť  ani  sestre,  —  tým  menej  svojej 
žene !« 

»Co  mňa  po  toml  Nech  si  to  potom  vybavia 
medzi  sebou,  ja  viem,  čo  mám  urobiť;  nech  sa 
každý  tak  spravuje,  ako  Pán  Boh  prikázal  I« 

Slúžka  doniesla  horiacu  lampu;  teraz  ukázalo 
sa,  že  pána  kontrolóra  niet  doma.  —  Co  sa  teraz 
dialo,  radšej  zamlčíme. 

Na  druhý  deií  ráno,  prv  než  by  sa  búrka 
strhla,  zavdačil  sa  chytrý  kontrolór  svojej  prísnej 
velitelke  novinkou,  že  sa  Trnavský  a  Záriečský 
včera  večer  pomerili  a  že  im  en  ešte  i  pripíjal. 
Pani  kontrolórka  nemohla  za  chvíľku,  prekvapením 
temer  omráčená,  ani  slova  povedať,  čo  bola  veľmi 
závažná  okolnosť,  a  ešte,  ked  povedal,  že  ho  na 
dnes  večer  volal  na  partiu  šachu !  Konečne  prišla 
pani  Linka  k  sebe  a  zvolala: 

»Ó,    ten  blázon,   ten  dobrý    blázon !     Sám  si 

púšťa  capa  do  záhrady !«     A  ponáhlala    sa  skoro 
Gizelke  sveriť  túto  hroznú  novinu. 

»Ale  ja  tam  budem  tiež!  Ja  im  pripravím 
smierenie,  ved  mu  ja  otvorím  oči,  tomu « 

Ked  slúžka  riadila  izbu  Záriečského  a  kedon 
už  nebol  doma,  prišla  pani  kontrolórka  a  vzala 
prachovku  do  ruky. 

»Nie,  čo  je  tu  prachu!  Huj,  aký  neporiadok !« 
A  začala  pilne  stierať  a  vymetať  sama,  čo  často 
robila,  hoci  zväčša  len  na  oko  a  k  povýšeniu  intím- 
nosti ku  mladému  advokátovi.  Že  i  dnes  práve 
tomu  nadišiel  čas,  to  pripísali  by  sme  náhode, 
keby  pani  Linka  nebola  bývala  takou  veľkou  nepria- 
telkou  náhodám  Tak  i  to  nebolo  možno  náhode 
pripísať,  ked  na  písacom  stolku  medzi  inými  tro- 
fejami zašlých  triumfov  našla  malú  kartičku,  s  tými 
málo,  ale  velasTubnými  slovami : 

»Popoludní  budú  dvere  na  záhrade  otvorené, 
prosím,  použite  ich  —  budem  čakaf.« 

»Podpísané  len  T.  To  predsa  nebola  Matilda ! 
A  tak  T.  je  usrozumená  s  ním!«  Pani  kontrolórka 
shabala  tento  závažný  corpus  delicti  a  zanechala 
izbu,  prach  a  pavučiny  ich  dalšiemu  osudu. 

IV. 

Popoludní  toho  istého  dňa  sedela  Darinka  sa- 
motná v  prednej  izbe  pri  obloku.  Matilda  pri  zabá- 
vaní s  dieťaťom  zabudla  na  všetko  vôkol  seba,  od- 
dala sa  cele  najsvätejšiemu  kúzlu,  tešiac  sa 
pohladom  na  milého  syna.  Andrej,  dnes  výnimečne 

doma,  sedel  na  diváni  s  milou  fajočkou  a  novi- 
nami v  ruke,  ale  fajočka  vyhasla  a  noviny  skoro 
spadly  pod  stôl;  jeho  väčšmi  ako  všetky  politické 
domášne  a  zahraničné  zvesti,  pútali  tí  dvaja,  čo 
tam  na  veľkom  pokrovci  veselo  si  hrajú.  Dnes 
azda  prvý  raz  od  dávna,  spokojný,  šťastný  úsmev 
pohráva  okolo  jeho  úst  a  nežná  starostlivosť  svieti 
z  tmavých  očú.  —  Konečne  unavený,  pritiahol  sa 
malý  chlapec  k  uveličenému  otcovi  a  oprúc  sa  na 
jeho  široké  prsia,  zaspal  zdravo,  ako  len  deti  spá- 
vajú. Teraz  to  bola  Matilda,  ktorá  starostli- 
vým pohladom  sledovala  týchto  dvoch  a  konečne 
i  ona  sadla  si  k  nim  a  tiež  tak  bezstarostne  de- 
tinne  položila  hlávku  na  prsia  toho,  ktorý  dávno 
už  takéto  sblíženie  očakával. 

Darinka  odložila  šitie,  ktoré  dosiaľ  v  ruke 
držala  a  oprela  hlávku  o  rám  obloka.  Jej  nezdalo 
sa  všetko  v  tom  svetle,  ako  Matilde,  ktorá  skoro 
sa  naľakala  niečoho,  čo  nebolo  strašné  a  podce- 
ňovala naozajstné  nebezpečenstvo.  Darinka  sa  nebála, 
nie,  ved  nebola  si  povedomá  nijakého  priestupku, 
ale  zmocnila  sa  jej  akási  clivá  malomyseľnosť.  Ach, 
tak  rada,  tak  milerada  navrátila  by  sa  zasa  domov, 
ta,  pod  tú  vysokú  slamenú  strechu,  do  náručia 
starnúceho  otca,  ktorého  jedinou  už  teraz  potechou 
ona  bývala.  Len  s  vlastnou  obeťou  pustil  ju  od 
seba,  i  to  nie  na  jej  žiadosť,  ale  na  výlučnú  žia- 
dosť bratovu ;  ach,  keby  mohla,  zaletela  by  k  nemu ! 

Strmé  kroky  zobudily  ju  z  trudného  dumania. 
Klopanie  ozvalo  sa  r  a  dverách,  na  ktoré  ona  viac 

myslela,   ako  povedala  to  slovíčko:    volno!     Dnu 
vkročil  Záriečský. 

»Váš  sluha,  slečna !«  hovoril  s  oným  sebapo- 
vedomým  tónom,  ktorý  nikdy  nezatajil  a  podal 
Darinke  ruku. 

Táto  privítala  ho  tichým  hlasom, 

»Iste  naplnilo  vás  to  podivením,  že  ma  tu 
vidíte  —  ale  ja  som  vám  sľúbil,  že  sa  uvidíme  a 
—  tu  som!« 

Darica  mimovoľne  sa  usmiala ;  ale  tento  úsmev 
zdal  sa  byť  Záriečskému  takým  známym,  že  znovu 
začal  premýšľať  o  tom,  kde  zabával  ho  tento  de- 
tinný  úsmev?  Po  chvíli  sa  jej  spýtal: 

»Ste  spokojní  so  mnou?« 

»Vy  zdáte  sa  byť  veľmi  chválochtivým ;  ostatne 
nemám  ešte  takej  zrejmej  príčiny  byť  spokojnou, 
neviem,  ako  bude  dalej.« 

»0,  ja  viem,  že  budete  spokojní  so  mnou! 
Ja  chcem,  aby  ste  boli  spokojní !« 

»Ozaj,  divná  je  tá  vaša  vôľa!  Chcem  I  Zdá  sa 
mi,  že  to  slovo  »chcem«  hrá  u  vás  veľkú  úlohu.« 

»Najväčšiu !  Ešte  všetko,  čo  som  dosiaľ  chcel, 
som  i  dosiahol !« 

»Dajte  pozor,  aby  raz  to  slovo  nezolhalo  a 
nenarazilo  na  úskalie  odporu !« 

,Zasa  len  ten  tón,  lenže  hlbší,  silnejší ;  len 
kde  som  ho  už  raz  počul  ?'  —  »Slečna,  ja  som  vás 
už  iste  raz  videl,  s  vami  sa  shováral;  neviete  sa 
vy  rozpamätať  ?«  opýtal  sa  s  pátravým  pohľadom. 

»Nie,«  odvetila  vyhýbavé  Darinka,  hoci  zradná 
žiar  mladej  tvári  zdala  sa  tvrdiť  opak  toho. 

»Tak  sa  mi  aspoň  o  vás  prisnilo !«  tvrdil  on 
šelmovsky,  tak  že  deva  znovu  sa  zapálila.  »Ne- 
myslíte,  že  sny  naše  hrajú  mnoho  ráz  veľkú  úlohu, 
alebo  vpletú  sa  do  našich  činov?  Raz  v  spolku 
mládeže  slovenskej  určené  mi  bolo  vypracovať 
motív ;  ja  dlho  som  sa  trudil  nad  tou  prá- 
cou, ktorá  zdala  sa  mi  tu  zdĺhavou,  tu  zas  ne- 
japnou.  Unavený  mnohým  rozmýšľaním  zaspal 
som  nad  nevyplneným  sošitom  a  hľa,  vo  sne  pre- 
šiel som  prácu  ešte  raz  v  duchu,  zaokrúhlil  celok, 
rozviedol  víťazne  základnú  myšlienku  a  ked  som 
sa  prebudil,  nezbývalo  mi  nič  iného,  len  všetko 
na  papier  preniesť. « 

»Poznať  i  z  toho,  že  ste  miláčkom  šťasteny, 
aspoň  podľa  všeobecnej  mienky,  ked  ešte  i  vo  snách 
pomáha  vám  prekonať,  čo  bdiaci  spraviť  nemô- 
žete.« 

»Azda  mi  tá  moja  vysoká  patrónka  pomôže 
vo  snách  nájsť,  čo  darmo  bdiaci  hľadám,  to  jest 
čas  a  miesto,   kde  a  kedy  som  sa  s  vami   sišiel.« 

»To  nech  vás  netrápi,  možno,  že  ste  niečo 
podobného  čítali,  alebo  počuli,  alebo  vás  nejaká 
podobnosť  straší.« 

»Straší !  Aké  to  slovo !  Tá  rozpomienka  nemá 
nič  strašného,  naopak,  je  veľmi  milá,  ja  viem,  že 
prídem  na  to,  hoci  mi  nechcete  pomáhať,  a  čo 
stojí  stávka,  že  ešte  dnes?« 

Darica  vstala.  »Jestli  dovolíte,  zavolám  An- 
drej a. « 

»Nie,  neráčte  ho  mýliť,  on  iste  oddychuje  od 
námah  školských ;  šelmovské  kúsky  študentov  často 
unavujú  a  domŕzajú  professorov,  viem  ja  to  dobre, 
z  vlastnej  zkúsenosti.« 

Darinka  sa  usmiala  a  pozrela  na  neho,  ktorý 
tak  bezstarostne  hovoriť  vedel  o  všetkom,  čo  prišlo 
do  reči. 

»Ozaj,  je  milosťpani  doma?«  spýtal  sa  Zá- 
riečský. 

»Doma,«  odvetila  deva.  »Uspala  práve  malého 
Ivana  a  teraz  iste  za  to  je  tak  ticho  pri  ňom,  aby 
sa  nezobudil.« 

»Slečna!«  zvolal  zasa  mladý  človek  a  vstal 
prudko  zo  stoličky,  »vy  ma  musíte  za  velmi  zlého 
človeka  považovať. « 

»Prečo?«  spýtala  sa  deva  rozpačité. 

»Vyznajte,  že  to  bola  a  možno  ešte  i  je  vaša 
mienka  o  mne,  vaše  včerajšie  vystúpenie  zrejme 
to  dokazuje. « 

»Moje  vystúpenie  bolo  to  jediné,  čo  myslela 
som,  že  je  možné,  aby  som  predišla  zlu,  ktoré 
mohlo  sa  stať  osudným  pre  našu  rodinu, «  bránila 
sa  Darinka. 

»Uznám  vašu  dobrú  vôľu,  ale  prečo  to  ne- 
urobila pani  Trnavská  ?« 

Deva  sa  zarazila.  »Pretc,  že  je  prislabá  k  tomu,« 
odvetila  potom  proste. 

.»Vidíte,  slečna,  teraz  ste  to  uhádly,    a  preto 

by  pomer  tento,  ako  to  už  zlé  jazyky  nazvaly, 
nebol  nikdy  nebezpečným  býval;  slabá,  myslím, 
duchovne  slabá  žena  neni  pre  mňa  nikdy  na  dlho 
nebezpečná.  Ja  nechcem  ženy,  ktorú  musel  by  som 
viesť  ako  nedospelé  dieťa  a  ktorá  by  vo  všetkých 
ťažších  otázkach  života  išla  sa  druhých  o  riešenie 
pýtať.  Nie,  ja  iste  len  takú  vyhľadám,  ktorá  vie 
si  tu  i  tu  i  zastať  a  keď  treba,  i  dupnúť  nôžkou.« 

»Vzor  takej  ženy  máte,  jestli  sa  nemýlim, 
veľmi  blízko.  Pani  Liebertová«  —  podotkla  Da- 
rinka  šelmovsky. 

»Bože  ma  uchovaj !«  zvolal  on.  »Neborák 
kontrolór  hľadá  spásu  zväčša  len  v  kassíne,  pri 
tej  milej  ferbličke,  to  je  nie  podľa  môjho  vkusu.  Ozaj, 
či  viete,  že  to  bola  práve  pani  Liebertová  a  jej 
slečna  sestra,  ktoré  nás  včera  videly  ?  Neľakáte  sa 
možnosti,  že  tie  umné  dámy  budú  o  nás  všeličo 
kombinovať  ?« 

»Nebojímsa  toho,«  odvetila  Darinka,  hoci  trochu 
zbledla. 

»Ja  sa  tiež  nebojím,«  uisťoval  on  usmievavé, 
»tým  menej,  že  u  vás  vidím  takú  neohrozenosť,  hoc 
vyznať  musím,  že  pani  Liebertovú  mať  za  nepria- 
teľa nie  je  veľmi  príjemná  vec.« 

Krik  malého  Ivana  dosvedčoval,  že  jeho  od- 
počinok je  u  konca.  Hned  za  tým  vyšiel  Andrej, 
na  ramenách  nesúc  synka  a  chlúbiac  sa,  že  u  neho 
zaspal.  Priateľsky  pozdravili  sa  dvaja  ľudia, 
ktorí  len  pred  nedávnom  ešte  krivým  okom  hľa- 
deli  jeden    na  druhého ;    Andrej  v  duchu    odpro- 


Supplikant.  39 

soval  Záriečského  za  podozrenie,  ktoré  proti  nemu 
prechovával  a  Záriečský  uznal  krivdu,  ktorú  spá- 
chať chcel  práve  na  Andrejovom  rodinnom  šťastí, 
vdačne  podvolil  sa  túto  krivdu  napraviť.  Pozdejšie 
prišla  i  Matilda,  niečo  zarazená  a  rozpačitá,  no  istý 
a  zdvorilý  spôsob  zachádzania  mladého  človeka  skoro 
jej  pomohol  z  rozpakov.  Prijemne  uplynulo  odpo- 
ludnie a  deň  chýlil  sa  ku  koncu,  ked  neočakávaná 
a  možno  riecť,  žv.  i  neveľmi  vítaná  návšteva  pre- 
kvapila našich,  v  priateľskom  rozhovore  baviacich 
sa  mladých  ľudí.  Bola  to  pani  a  pán  Liebert  a 
slečinka  Gizela.  Mráčok  omrzlosti  prelietol  čelom 
Záriečského,  ked  videl  svojich  spoluobyvatelov 
vkročiť  do  izby  a  pozrel  významne  na  Darinku ; 
touto  to  trhlo,  ako  človekom,  ktorý  očakáva 
hromový  úder.  Pri  vítaní  uisťovala  pani  kon- 
trolórka, že  sa  jej  už  veľmi  žiadalo  vidieť  jej  milú 
Matildu  a  poznať  bližšie  Darinku,  čiže  Teodoru,  ako 
ju  boly  nazvaly.  Čierne,  fosforovým  svetlom  svie- 
tiace oči  zablyskly  pri  tom  na  jej  nič  netušiacu 
obeť.  O  týchto  očiach  hovorilo  sa  v  meste,  že  na 
koho  pozrú,  ten  musí  dostať  bolenie  hlavy,  alebo, 
ako  to  pospolitý  ľud  povie,  že  tomu  »príde  z  očú«. 
Tento  večer  zabával  sa  Záriečský  mnoho 
s  Gizelkou,  ktorú  neraz  svojimi  vtipnými  otázkami 
do  takých  rozpakov  uviedol,  že  nebožiatko,  i  tak 
nie  veľkým  duchom  obdarené  dievčatko,  nevedelo 
sa  hnúť.  Vtedy  obrátilo  sa  oko  mladého  človeka  od 
svojej  susedky  a  zablúdilo  ku  tichej  teraz  Darinke, 
ako  by  porovnávajúc  tieto  dve  rozdielne  devy.  Po- 

hlady  tieto  a  vôbec  všetko  pozorne  sprevádzala 
pani  kontrolórka  a  stisla  zuby.  Matilda  tiež  po- 
zorovala dvorenie  mladého  človeka  dievčaťu,  o  kto- 
rom myslelo  sa  všeobecne,  že  mu  je  ľahostajné  a 
preto  predstavila  si  tie  ohnivé  pohľady,  ktorými 
ju  len  nedávno  sprevádzal  a  ustálila  sa  na  tom, 
že  je  predsa  len  ošemetný,  ako  to  mnohí  tvrdili. 
»Jednu  ferbličku,  čo  ?«  spýtal  sa  pán  kontrolór 
a  vyťahoval  z  vrecka  karty. 

»Nehrám  hazardných  hier,«  odvetil  Andrej 
určite. 

Pán  Liebert  už  teraz  nevedel,  čo  robiť;  sadol 
si  tedy  len  na  blízky  dlván  a  složiac  ruky  krútil 
dvoma  palci  od  pravá  na  lavo  —  a  aby  i  v  tomto 
bol  nejaký  systém,  zas  od  lava  na  pravo.  On, 
úprimne  rečeno,  necítil  sa  nikdy  dobre  tam,  kde 
boly  dámy  a  preto  sa  chlúbieval,  že  je  nie  oboj- 
živelník, lebo  len  pri  prameni  vína  začal  sa  cítiť 
celkom  človekom, 

Gizelka,  rozpálená  ako  pivonia,  utiekla  pred 
Záriečského  vtipkovaním  ku  klavíru,  tam  začala 
prehrávať  svoje  moderné  kúsky,  ktoré  horko-ťažko 
nabil  jej  do  hlavy  klavírmajster. 

Jej  tyrann  a  spoločník,  Záriečský,  stál  opretý 
nedaleko  obloka  a  zamyslene  hladel  —  kam?  — 
to  azda  ani  sám  nevedel,  ked  pani  Liebertová  prišla 
k  nemu  a  dôverne  mu  ruku  na  rameno  položila. 
Medzitým  doniesla  slúžka  listy  s  pošty,  ktoré 
len  večerom  vydané  bývalý  a  Andrej  hned  podal 
Darinke  list. 

»Tu  máš  list  od  otca.«  Darinka  vzala  a  roz- 
balila; pri  čítaní  zalialo  sa  jej  oko  slzami,  ktoré 
ale  rýchle,  ako  by  ich  ukryť  chcela,  pred  nepovo- 
lanými svedkami  sotrela. 

»Znáte  román  slečny  Teodory?«  spýtala  sa 
šeptom  pani  Liebertová  svojho  suseda. 

»Jej  román  ?«  zvolal  on  udivene. 

»To  jest  román  jej  rodičov, «  napravila  pani 
Linka.  »Jej  matka,  pekná  vraj,  ale  rahhomyseľni 
osoba,  stala  sa  nevernou  svojmu  manželovi ;  ná- 
sledok toho  bol  škandalózny  process  a  —  rozso- 
báš.  Dieťa,  slečna  Teodora,  vyrástla  bez  matky  — 
bez  dozoru  —  « 

»Ach,  teraz  už  vieml«  zvolal  Milan  Záriečský 
príjemne  prekvapený  —  a  nedbajúc  viac  na  Lie- 
bertovej  slová,  pozeral  prívetivým  pohFadom  na 
Darinku. 

Gizelkina  búrna  pieseň  pusty  doznievala,  ostatný 
akkord  zavŕšil  spustu  tónov  a  ona  zdvihla  svoj  vy- 
zývavý pohľad,  aby  prijala  chválu  z  úst  mladého 
človeka.  Ale  nemálo  sa  zarazila,  ked  videla,  že  tento 
nielen  že  jej  piesne  nepočul,  ba  zdá  sa  byť  pono- 
rený do  pohľadu  na  Darinku. 

»Aj,  aj,  kamže  zabiehajú  vaše  myšlienky,  že 
ani  nevidíte,  ani  neslyšíte  ?«  spýtala  sa  urazená 
pianistka. 

Mladý  človek  sa  strhol,  ako  snilec,  ktorého 
triezva  skutočnosť  zobudí  z  milého  sna,  a  odvetil : 

»Odpusťte,  slečinka  1  Moju  dušu   zaujala  malá 

historka,    ktorá    mi  dávno    vypadla  z  pamäti,    len 
od  pár  dní  oživená,  znovu  zaujala  myslenie  moje.« 

»Oh,  to  musí  byť  zaujímavé,  rozprávajte !« 
zvolala  Gizelka. 

»Bol  som  šuhaj  mladý,  predo  mnou  ležal  svet 
ešte  ružovou  hmlou  zastretý,  —  ja  neznal  som  ešte 
nijakého  nešťastia,  vyjmúc  toho,  čo  zapríčiňujú 
prázdne  vrecká,  ked  je  prvého  ešte  daleko.  Všetko 
zdalo  sa  mi  byť  krásnym,  svetlým  na  tom  božom 
svete,  no  jedným  dňom  nemilo  dotkla  sa  ma  triezva 
skutočnosť,  a  ja,  idúc  polom,  polom  neznámym, 
no  krásnym,  začal  som  rozmýšlať  a  nikdy  pred- 
tým netušené  otázky  staväly  sa  predo  mňa.  Zrazu 
zobudil  ma  z  mojich  reflexií  lahký  šum  a  ja  ob- 
zrúc sa,  videl  som  pred  sebou  malé  dievča,  púhe 
dieťa,  rusovlasé,  s  tmavýma  očima,  v  krátkych  po- 
plátaných  šatočkách,  —  no  s  výrazom  bôlnodum- 
ným  na  úzunkej  tvári.  Udivene  opýtal  som  sa  ho, 
čo  tu  chce,  a  ono  ticho,  nesmelo  vetilo:  »Chcem 
vám  ukázať  cestu  pravú,  to  nie  tá  pravá,  ktorou 
idete !«  Keby  bolo  to  dieťa  vedelo,  aký  význam 
môžu  mat  tie  slová  —  a  že  blažený  pútnik,  kto- 
rému v  pravý  čas  ukáže  anjel  pravú  cestu  I  Od 
pár  dní  ma  trápi  tuha  po  tom  dieťati,  aby  som 
mu  to  povedať  mohol,  že  našiel  som  už  pravú 
cestu. « 

»Sumná  to  idylla,«  povedala  pani  Linka  s  ne- 
dobrým výrazom  na  tvári,  »lenže,  bohužiaľ,  časy 
pastierskych  idýll  už  zanikly.« 

»Ale  ved  to  dieťa,  po  ktorom  túžite,  musí  už 
byť  dospelou  devou,«  podotkla  Gizelka  naivne, 

Darinka  sedela  sklonená  nad  knižkou,  ktorú 
bola  so  stolíka  vzala  a  hľadela  uprene  na  riadky, 
hoci  tieto  boly  prevrátené  a  mihaly  sa  jej  pred 
zrakom. 

»Ach,  slečinka,  vy  sa  snád  modlíte  ?«  zvolala 
zasa  Gizelka  rozmarné  a  vytrhla  deve  knihu  z  ruky. 
»Oh,  to  je  pekné,  slečna  držala  knihu  naopak  obrá- 
tenú!«  a  smiala  sa  na  tej  veselej  príhode. 

Darinka  sa  začervenala,  no  neodpovedala,  lebo 
skôr,  než  by  to  mohla  urobiť,  začala  pani  Lieber- 
tová: 

»Slečna  Teodora  je  chorá,  ja  poznám  na  je| 
zblednutej  tvári,  a  preto  budem  žalovať,  že  vyhľa- 
dáva prechádzky,  ktoré  nielen  jej  zdraviu,  ale  i 
dobrej  jej  povesti  škodiť  môžu!« 

Tu  to  bolo,  čoho  sa  devuška  tak  bála  a  hoci 
tú  bázeň  zapierala,  cítila,  že  všetky  oči  na  ňu  sú 
uprené,  jedny  so  zadivením,  jedny  so  škodo- 
radosťou a  dvoje  s  výrazom  neohraničeného  obdivu. 
Pani  Liebertová  pokračovala: 

»Na  druhý  raz,  ked  majú  vaše  schôdzky  zo- 
stať tajnosťou,  tak  si  zatvárajte  dvere  na  záhrade !« 

Teraz  už  i  Matilda  začala  niečo  tušiť  a  zbledla ; 
Andrej  dosiaľ  všetko  za  žart  ešte  držal,  predsa 
riekol :     , 

»Milosťpani  sa  iste  mýli,  moja  sestra  je  vy- 
chovaná príliš  prísne,  než  aby  si  takým  vystupo- 
vaním niečo  zadala !« 

»Ó,  ja  som  videla!*  zvolala  podrazená  žalob- 
níčka,  »len  v  tom  možno,  že  som  sa  mýlila,  či  to 
Matilda,   alebo  slečna  —  lebo  bolo  už  na  mraku. « 

Andrej  hrozivé  stiahnul  obočie,  Matilda  chvela 
sa  strachom,  hoci  nemala  príčiny,  no  udavačka  po- 
kračovala : 

»Ked  neveríte,  mám  i  dôkazy,  čierne  na  bie- 
lom!«  A  podávala  Andrejovi  list  —  »Teraz  môžete 
vedieť,  že  azda  predsa  len  slečna  bola!<ií 

Dosial  nedržala  Darinka  za  hodné  osprave- 
dlňovať sa,  ale  keď  videla,  že  Andrej  hnevom  sa 
zapálil,  zvolala: 

•Milosťpani  sa  skutočne  nemýli,  bola  som  to  ja !« 

»A  ty  si  písala  i  toto?«  spýtal  sa  teraz  An- 
drej prísne. 

»Ano,  jal« 

»Darina,  hovoríš  pravdu  ?«  zvolal  brat  prudko, 
zabudnúc  na  to,  že  nie  je  sám. 

»Ano,  pravdu,  ja  som  nikdy  neluhala,  to  vieš !« 

»A  kto  to  bol,  komu  to  znelo  ?«  ukázal  pri 
tom  na  lístok. 

»Bol  som  to  ja!«  odvetil  teraz  Záriečský. 

»To  som  si  mohol  myslieť !  Od  teba  sa  nedá 
ani  iné  očakávať!  Ale  moja  sestra... !« 

»0,  i  tu  len  to  platí,  aká  matka,  taká  Katka !« 

Chladný,  zdrcujúci  pohľad  Andreja  bol  odpo- 
veďou na  tieto  drzé  slová;  ináč  Darinka;.  ona  ura- 
zená, v  hĺbku  čistej  duše  bodnutá  zavrávorala  a 
vzdychla  bôlne,  —  ale  i  to  premohla,  ach,  ved 
tak  mnoho  premôcť  musíme,  čo  zdalo  by  sa  nám 

mnoho  ráz  nesnesitelným !  Teraz  odvrátil  sa  od 
nej  Andrej  a  so  vzdychom  »úbohý,  biedny  otec!« 
chcel  opustiť  izbv.  Deva  vykríkla  temer  bôlom  pre- 
možená  a  chcela  sa  za  ním  hodiť,  ked  Milan 
predstúpil  pred  rozhnevaného  a  riekol  vážne: 

»A  ty  sa  ani  nespýtaš,  čo  nás  sviedlo  v  tú 
osudnú  chvíruV« 

»Niečo  čestného  iste  nie,«  odvetil  Andrej  drzé. 

Záriečského  tvár  vzplanula;  no  premohol  sa 
i  on  a  povedal  každú  syllabu  prízvukujúc:  »Ja  som 
sa  vtedy  so  slečnou  Darinkou  zasnúbil.« 

Účinok  týchto  slov  bol  zázračný ;  nedôverive, 
no  napolo  smierený  stál  tu  Andrej,  nevediac,  či  má 
tomu  veriť  alebo  nie?  Matilda  vydýchla,  ako  osvo- 
bodená  od  veľkej  ťarchy,  pani  Liebertová  omráčená 
úderom,  ktorý  sama  nastrojila  —  len  že  jej  nevy- 
pálil  tak,  ako  si  to  želala,  —  Gizelka  pustila  sa 
temer  do  plaču,  pán  kontrolór  na  chvíľku  ustal 
v  prekrúcaní  palcov  a  potom  nevediac  už,  čo  na- 
sleduje, či  zprava  vľavo  a  či  naopak,  vstal,  aby 
sa  lepšie  orientoval  —  len  Darinka,  tá,  ktorej  tý- 
kalo sa  to  najväčšmi,  stála  tu  ešte  pri  stolíku, 
nepohnute,  so  zrakom  na  pokrovec  sklopeným.  Už 
jej  teraz  bolo  jedno,  ona  pokorená,  pohanená!!  — 
Matilda  prvá  sblížila  sa  ku  nej,  objala  ju  srdečne  a 
šeptala : 

»Nezabudnem,  nikdy  nezabudnem,  čo  si  pre 
miía  vykonala!  Vdaka  ti,  vdaka,  i  v  mene  môjho 
syna !« 

I    Andrej    dal    sa    nakloniť   a   podal    Zárieč- 

skému  ruku  na  smierenie,  hoci  prízvukoval  ešte  vždy, 
že  nemal  tak  konať  a  že  poctivým  zámerom  je  jeho 
a  jeho  otcov  dom  vždy  otvorený.  Len  pani  Lie- 
bertová  bola  nespokojná  —  prehrala  bitku,  a  hoc 
i  ukojila  chúťku,  ktorou  chcela  odstrániť  alebo 
neškodným  urobiť  toto  dievčatko,  pobrala  sa  do- 
mov, ku  nemalej  radosti  všetkých,  nevynímajúc 
ani  pána  kontrolóra,  ktorý  ešte,  —  pobočné  re- 
čeno  —  dnes  večer  chcel  zabočiť  do  kassína. 

Ked  sa  už  títo  nemilí  a  nevďační  hostia  vzdia- 
lili, nemohol  sa  Andrej  uspokojiť,  kým  ešte  ne- 
povedal Darinke  niekoľko  nežných  slov,  zato  ale 
pre  ňu  citlivých  výčitiek. 

Ona  ani  na  to  neodpovedala,  len  keď  videla 
Matildinu  ochotu,  ktorou  chcela  ju  uspokojiť,  usmiala 
sa  tak  smutne,  že  Milana  srdce  zabolelo.  Ked  od- 
chádzal, vzal  jej  ruku,  ktorá  bola  chladná  —  do 
svojej  a  spýtal  sa : 

»Darinka,  poveJzte,  hneváte  sa  za  tie  smelé 
slová  ?« 

»Vy  ste  použili  divný  argument  k  môjmu  za- 
chráneniu —  za  to  mám  vám  byť  povdačná,  kým . . . « 

Milan  nedbal  na  nedopovedané  slová,  sklonil 
sa  a  bozkal  jej  ruku.  Teraz  už  i  ona  odišla,  prv 
ale  musela  ešte  Andrejovu  jemnú  výčitku  počuť  a 
bratský,  úprimný  bozk  prijať,  potom  Matildine  vý- 
levy vďačnosti  —  konečne  bola  sama,  sama  a 
mohla  uvoľniť  stiesnenému  srdcu.  Oj,  ten  ukrutný, 
ten  nemilosrdný,  ešte  i  vtedy,  ked  zlé  jazyky  je- 
dom svojim  na  ňu  dorážaly,  pokoril  ju,  ponížil  až 

do  prachu !  —  Miesto,    kde  Milanove  ústa  dotkly 
sa  jej  ruky,  pálilo  ju,  že  to  cítila  až  do  hlbokého  sna. 

V. 

Minulo  niekoľko  dní  a  pomer  medzi  Darinkou 
a  Milanom  ostal  len  ten  istý.  On  vždy  rovnako  zdvo- 
rilý, ked  prišiel,  dovolil  si  bozkať  jej  ruku,  čomu 
ona  len  so  zdráhaním  privolila,  —  ona  celkom 
tá  pokojná,  niečo  smutná,  čo  bývala  predtým.  An- 
drej chcel  viac  ráz  prinútiť  Darinku,  aby  písala 
otcovi  a  oznámila  mu  udalosť,  ktorá  rýchlym  obra- 
tom zmeniť  mala  dosavádny  jej  život,  ale  ona  to 
celkom  určite  odoprela,  hovoriac,  že  už  beztak 
skoro  vrátiť  sa  musí  domov  a  tak  to  otcovi  potom 
sama  povie.  —  Jednoho  dňa  dostala  Darinka  znovu 
list  od  otca,  v  ktorom  nachádzal  sa  ešte  druhý, 
na  jeho  obálke  bolo  písmo  ženskej  ruky,  no 
Darinke  zcela  neznáme.  Otcov  list  bol  krátky  a 
znel  tak,  že  aby  si  devuška  prečítala  onen  zape- 
čatený a  potom  konala  tak,  ako  jej  to  vlastné 
srdce  povie.  S  chvejúcou  sa  rukou  roztvorila  Da- 
rina list  a  čítala: 

Darinka,  dieťa  moje  milené! 

Iste  s  udivením  čítaš  riadky  tieto  Tebe  ne- 
známe, u  Teba  nevídané.  Ach,  a  predsa  často  po- 
kúsila som  sa  o  to,  písať  Tebe  a  aspoň  jeden  atóm 
mojich  vrelých  citov  vydýchnuť  na  studený  papier! 
Ale  slová,  ktoré  malý  Ti  nastíniť  môj  vrelý,  vnú- 
torný život,  zdaly  sa  mi  príliš  slabé  a  potom  klesla 
ruka  moja  vždy  a  srdce  zaujal  bôľny,  zúfalý  pocit, 

Že  i  Ty,  dieťa  moje  milené,  jediné,  odsúdila  si  ma  1 
Ze  neznáš  matky  svojej,  že  zahniezdil  sa  v  srdci 
tvojom  cit  opovrženia... 

Nie,  nie,  neopovrhuj  mnou,  Boh  sám  vie,  že 
som  to  nezaslúžila! 

Na  sklonku  môjho  biedneho  života,  lebo  musíš 
vedieť,  že  hodinka  môjho  vysvobodenia  je  blízko 
a  svetlo  žitia  môjho  už-už  dohára,  prosím,  nene- 
chaj ma  bez  vyslyšania !  Počuj  vrelú  prosbu  matky 
svojej,  ktorá  hoci  ťažko  previnila  sa  proti  Tebe,  predsa 
vždy  v  láske  na  Teba  myslí  a  prosí,  aby  si  prišla, 
žeby  ešte  raz  sovrieť  Ta  mohla  v  náručie,  privinúť 
k  srdcu  chorému.  Kto  vie,  ako  skoro  bude  volať 
anjel  smrti  a  preto  nemeškaj,  ale  príď.  . .  prosí  Ta 
o  to  Tvoja  biedna  matka. 

A  Darinka  neváhala  dlho,  čo  urobiť,  hoci 
odhováral  ju  brat,  hovoriac,  že  matka,  ktorá  raz 
zriekla  sa  svojho  dieťaťa,  ztratila  naň  právo  a  ne- 
smie žiadať  jeho  poslušnosť.  Potom  zasa,  že  čo  by 
na  to  povedal  jej  snúbenec  a  že  teraz  i  on  má 
právo  slova  v  tejto  veci  —  ale  Darinka  na  všetko 
odpovedala  tým,  že  ona  nie  je  povolaná  posudzo- 
vať, alebo  karhať  rodičov  svojich  a  že  Záriečskému 
odpíše  a  oznámi  všetko  sama. 

Ked  Záriečský  vrátil  sa  zo  svojej  úradnej  cesty, 
ktorú  ešte  dňom    predtým   podniknul,    našiel   list, 
ktorý  ho  nemálo  zarazil.  List  znel  nasledovne: 
Vysokoctený  Pane! 

Neočakávaná,  nepredvídaná  udalosť  núti  ma, 
aby  som  opustila  Kriedovú  skôr,  ako  som  si  to  ur- 

čila,  skôr  ešte,  ako  by  Vám  povedala  ústne,  čo 
teraz  tuto  napísať  chcem. 

Keď  Vaše  zablúdenie  (odpusťte  to  slovo  1)  a 
Matildina  slabosť  donútila  ma  k  tomu,  aby  som  bez 
ohľadu  na  slušnosť  a  verejnú  mienku  Vás  samého 
vyhľadala  a  s  Vami  vážne  slovo  a  sľub  čestný  vy- 
menila, nemyslela  som,  že  na  svoju  vlastnú  hlavu 
vyvolám  zradu  a  pletichy.  Ale  ked  sa  to  stalo  a 
ja  pohanená,  drzé  urazená  bola  som  bez  podpory, 
Vy  Ste  to  boli,  čo  Ste  mňa  zastali,  užijúc  pritom 
argumentu,  ktorý  nikdy  nebol  by  ináč  možný  bý- 
val, —  no  vdaka  Vám  za  to.  Ved  Vy  chceli  Ste 
zachrániť  moju  dobrú  povesť,  ktorá,  hoci,  bohužiaľ, 
vyrástla  som  bez  dozoru  matky,  bola  dosial  bez- 
úhonná. —  Teraz,  ked  možno  navždy,  možno  na  dlho 
vzdialim  sa  z  tohoto  mesta,  dávam  Vám  dané  Vaše 
slovo  nazpäť.  Ste  svobodný !  Teraz  ponechané  je 
len  Vašej  výmluvnosti,  ospravedlniť  pred  Andre- 
jom a  pred  svetom  náš  pomer  a  roztrhanie  jeho, 
—  viem,  že  víťazne  vytiahnete  sa  z  toho  nemilého 
postavenia. 

Konečne,  čo  tyče  sa  slubu  v  osudnej  záhrade 
daného,  žiadam  vyplnenie  čestného  slova. 

S  Bohom !  S  výrazom  úcty  som  D.  Trnavská. 

»Divné,  pyšné  dievča, «  zvolal  Milan  po  pre- 
čítaní listu  a  hodil  sa  na  diván.  »Myslíš,  de- 
vuška,  že  to  len  tak  ľahko  vytiahnuť  sa  z  tohoto 
,nemilého  postavenia'  ?  Mýliš  sa  1  Ba  práve 
milé  mi  ono  začínalo  byť  pokusovať  sa  o  to,  krok 
za  krokom  vydobýjať  pevnosť  prísnym  umom  strá- 

Terezia  VaDSOvá:  Supplikant.  4 


50  Terézia  Vansová: 


ženú,  sledovať  postupne  prebúdzajúcu  sa  náklon- 
nosť a  byť  konečne  víťazom.  Oj  mýliš  sa,  hrdá 
deva,  ked  myslíš,  že  dám  sa  odstrašiť  týmto  tvo- 
jím lístkom,  ved  sama  si  povedala,  že  slovo  »chcem« 
hrá  u  mňa  velkú  roUu,  nuž  nechže  ju  i  nadalej 
hrá!«  —  —  Vstal  prudko  a  prechodil  sa  po 
izbe,  potom  zapálil  si  havannu  a  mohutné  ko- 
túče dymu  skoro  zahalily  jeho  —  a  jeho  mocného 
spojenca,  slovíčko:  chcem!  — 


Ľady  sa  lámu,  rýchlym  prúdom  ženie  spustu 
ladov  bystrotoká  rieka,  —  stráne  kopnejú,  ba  na 
úslní  zelená  sa  pažiť.  V  háji  prespevujú  drozdy, 
stromy  pučia  novou  nádejou  jará  naplnené,  — 
všetko,  všetko  ožíva  v  prírode,  ved  blíži  sa  jaro. 
Ba  tu  je  už.  Jednoho  krásneho  rána  zasvietilo  to 
štedré  slniečko  a  obradovalo  i  malú  chudobnú 
dedinku,  ba  osvietilo  i  faru  s  vysokou  slamenou 
strechou.  Najprv  pozdravilo  svojím  lúčom  tú  zá- 
hradku, kde  niekedy  biedny  ružový  ker  tuhý  boj 
viedol  s  prhlavou  a  bodliačim,  teraz  je  on  už  pri- 
pevnený o  zábradlie  a  díva  sa  dolu  na  tie  pekné 
hriadočky,  kde  už  jarné  kvietky  nesmelo  dvíhajú 
hlávky  a  otvárajú  kalíšky  svetlu  životnému.  Potom 
si  slniečko  vyššie  zaskočí,  poceFuje  všetky  tie  kvit- 
núce ruže  v  črepoch  v  obloku,  rozmarín,  miláčka 
to  Katrinho,  zasa  klince,  miláčky  starého  pána  a 
všetky  tie  menované  a  nemenované  miláčky  duše 
celého  domu  —  Darinky.    Táto   sama,    ako  biela. 


Supplikant.  5 1 

bledá  ružička  polieva  a  opatruje  zasa  svoje  kvety 
sama  odvtedy,  ako  vrátila  sa  z  Kriedovej  a  od 
smrteľnej  postele  matkinej.  Dosial  sirota  dla 
mena,  bola  teraz  už  ňou  skutočne.  Nezadlho 
žatým,  čo  poslúchla  prosby  matkine,  našla  ju 
skutočne  blízko  smrti  —  a  skoro  potom  opustila 
neznaná,  no  vždy  milovaná  matka  svet  tento,  že- 
hnajúc  svojmu  dieťaťu.  Darinka,  jediné  jej  dieťa, 
stala  sa  dedičkou  jej  značného  imania.  Odvtedy 
je  zasa  doma,  kde  našla  otca  smiereného,  ale 
velmi  starnúceho,  skleslého  -  a  velmi  hluchého. 
Teraz  sa  zdalo  Darinke,  že  už  nič  nepúta  ju  k  zemi, 
len  tento  starec  a  že  jej  jediná,  jej  svätá  povin- 
nosť je  opatrovať  otca,  venovať  sa  cele  jemu,  — 
čo  potom  ?  neopovážila  sa  myslieť.  —  Tak  zavítala 
jar  i  do  tohoto  kútka,  nesúc  so  sebou  nové  túžby, 
nové  nádeje  všetkým,  i  tým,  ktorí  si  ich  nežiadali 
a  mysleli,  že  zaobídu  sa  už  i  bez  nich. 

Starý  pán  mal  pohreb ;  práve  odišiel,  aby  od- 
prevadil zemského  pútnika  na  ostatnú  stanicu  púte 
života,  —  k  hrobu,  —  ked  na  farské  dvere  za- 
klopal hosť.  Darinka  práve  v  čeladníku  pomáhala 
starej,  invalidnej  Katre,  ktorá  už  pre  »hostec<(  ne- 
vychádzala ani  z  teplého  čeladníka,  —  pri  navi 
janí  priadze,  —  ked  Mara,  mladšia  slúžka,  vbehla 
dnu,  že  niekto  išiel  do  izby. 

»A  ktože  to  mohol  byť?  spýtala  sa  zadivená 
deva. 

»Ja  neznám,  len  to  som  videla,  že  to  bol  pán, 
vysoký,  ako  topol  a  pekný,  ako  obrázok !« 

4' 

Darinka  sa  zľakla,  a  to  neušlo  ostrému  »host- 
com«  ešte  neuškodenému  zraku  Katry.  Deva  vá- 
hala; nechať  ho  samého,  to  nemožno  a  apuško  i 
tak  ešte  skoro  nepríde  domov  —  odhodlala  sa  a 
šla  dnu  —  kde  čakal  ju  Záriečský. 

»Prichodím  zas  ako  suppHkant,  slečna,  aka 
vtedy,  viete  ešte?«  a  vzal  jej  ruku  do  svojej,  »ne- 
dbajúc  na  to,  že  som  vtedy  nebol  vítaný.  Vy  ma 
ani  teraz  nevítate ;  má  to  azda  byť  dôkazom,  že 
som  taký  nemilý  hosť,  ako  vtedy  ?« 

Darinka  rýchle  pozrela  na  neho ;  veď  zdalo 
sa  jej,  že  jeho  hlas  nezneje  viac  tak  vyzývavé 
sebavedome,  ba  i  výraz  tvári  zdal  sa  jej  byť  na- 
pnutý, trochu  trpiaci. 

» Vitajte !«  riekla  potom  a  ukázala  na  stoličku ; 
sama  si  sadla  oproti  nemu. 

Mladý  človek,  ktorému  nikdy  vhodné  slovo  ne- 
chýbelo,  zdal  sa  teraz  slovo  hladať 

>>A  kde  je  pán  otec?« 

»Má  pohreb !«  odvetila  deva  lakonicky. 

»Ozaj,  komu  sa  teraz  chce  umrieť !«  zvolal 
Milan,  »teraz,  keď  jaro  znovu  oživuje  všetky  naše 
túžby  a  nádeje !« 

)>0,  mnohým !«  podotkla  deva  so  vzdychom. 

»Vy  smútite,  slečna,  vaše  šaty  dokazujú,  že 
len  nedávno  hfadely  ste  do  očú  prísnemu  nepria- 
teľovi života.  Pokúsil  by  sa  o  to,  aby  som  vás 
potešil,  no  bojím  sa,  že  sám  budem  skoro  potre- 
bovať potechy.« 

Jeho  elegicky  tón  nalákal  Daricu  a  ona  tázave 
pozrela  na  neho. 

»Azda  ste  i  vy  osireli  ?«  spýtala  sa  ho  s  na- 
ivným posunkom  útrpnosti. 

»Nie,  ešte  nie,  ale  neviem,  či  neosirejem,  či 
nepochovám  všetky  moje  rýchle  zkvitnuté,  krásne 
nádeje  v  predčasný  hrob !  —  Darinka,  váš  list  ako 
hrom  z  jasného  neba  padol  v  prostred  mojich 
skvelých  plánov;  vy  pyšní,  hrdí  nechceli  ste  pri- 
stať na  to,  čo  mňa  takým  šťastným  robilo.  Prečo 
ste  všetko  nenechali,  ako  bolo,  ved  nikto  netušil, 
že  len  zdanlivé  to  bolo!  Ja  pokúsil  som  sa 
vám  písať,  no  ustálil  som  sa  na  tom,  že  radšej 
počujem  potvrdenie  hrozného  toho  výroku,  vo  va- 
šom liste  obsaženého,  z  úst  vašich ;  povedzte  tedy, 
povedzte,  že  všetko  má  ostať  tak,  ako  bolo  v  ten 
večer,  ked  ste  mi  povedali,  že  sa  nehneváte  ?« 

Darinka  sedela  ako  ohromená ;  čo  ona  už 
dávno  za  vybavené  držala,  čo  už  pochovala  v  hlbinu 
svojho  srdca,  to  teraz  zas  on  smelé  vyvoláva. 

»Vy  váhate,  bojujete  sami  so  sebou,  ó,  hrdí 
ste  a  pyšní,  to  viem,  a  nedôverujete  mi,  mysliac 
si,  že  som  ešte  vždy  ten  istý  ošemetný,  vrtkavý, 
akého  ste  ma  poznali  v  onen  večer !« 

»Pane  Záriečský!  nereflektujte  na  ten  pomer, 
ktorý  ten  osudný  večer  vyvolal ;  bol  to  klam,  bola 
to  okluka,  akej  vy  advokáti  často  používate  v  pro- 
spech svojich  klientov,  no  u  nás  ona  musela  skôr- 
neskôr  padnúť  a  pomer,  ktorý  len  na  oko  jestvoval, 
musel  sa  skorej  alebo  pozdejšie  roztrhnúť.    Ja  ne- 

nachodím  v  tom  výraz  hrdosti  alebo  pýchy,  ked 
som  vám  dala  vaše  veľkodušné  slovo  nazpäť,  ba 
považujem  to  za  celkom  prirodzené,  prosté,  čo 
rozumie  sa  samo  sebou.« 

Darinkin  hlas,  zprvu  neistý,  nabýval  vždy 
viac  sily. 

»Ale  keď  vám  poviem,  že  to  rýchle  slovo  ne- 
bola okluka  fiškála,  ale  diktované  bolo  vlastným, 
vrúcim  srdcom,  že  by  som  si  to  bol  vrelé  želal, 
aby  tak  ostalo  a  že  len  čas  chybel  k  tomu,  aby 
som  vám  to  bol  vysvetlil  a  prosil,  že  čo  náhoda 
iirýchlila,  aby  ste  to  vy  sami  odobrili  a . . . «  Milan 
vstal,  pristúpil  k  Darici,  ktorá  bez  slov  s  úžasom 
načúvala  jeho  slovám  —  a  chopil  jej  ruku  »a  po- 
kúsil sa  vydobývať  si  vašu  lásku,  alebo  aspoň 
bledú  jej  sestru:  náklonnosť.  Vy  neveríte,  —  to 
trpké  pre  mría,  ale  azda  zaslúžené  pre  votrelca, 
ktorý  ako  pred  desiatimi  rokmi  odísť  musí,  bez 
toho,  že  by  obdržal  to,  čo  si  želal !  Ale  zakončíme 
slečna,  cítim,  že  dlho  nemožno  vydržať  neistotu, 
povedzte,  aby  som  šiel,  pošlite  ma  preč,  rušitela 
vášho  pokoja !« 

Ale  Darinka  ho  neposlala. 

»Nepočkáte  apušku  ?«  tázala  sa  ho,  ako  by  od 
týchto  slov  vysvobodenie  očakávala  a  pozrela  na 
neho  pohľadom  takým  nežným,  prosebným  a  spolu 
bojazlivým,  že  Milanove  nádeje  znovu  ožily. 

»Vy  ma  neposielate  1«  zvolal,  »vdaka,  vdaka  l« 
a  pokryl  pravicu  devy  svojimi  bozkmi,  a  ona 
lavú  ruku  ostýchave  položila  na  jeho  sklonenú  hlavu. 

»Ty,  Mara!«  hovorila  v  čeľadníku  Katra  a 
zastavila  kolovrat. 

»Ty,  Mara,  pamätaj,  to  je  vohlačl  A  že  ich  ne- 
minie, to  viem  iste,  lebo  sa  naša  Darinka  tak  velmi 
preľakli,  že  som  ich  ešte  nikdy  takých  nevidela !« 

»Ale  to  je  krásny  pán,  Katra,  taký,  ako  by 
ich  namaľoval  1« 

»A  teraz  prilož  pod  ten  sporák  a  potom  bež 
chytiť  toho  tučného  kapúna,  lebo  dnes  neviem,  ako 
by  Darinka  mysleli  na  obed !« 

Ked  starý  pán  prišiel  domov,  našiel  v  izbe 
hosťa  samotného,  Darinka  len  pred  chvíľou  od- 
behla do  kuchyne,  aby  odobrila  Katrine  rozkazy,  — 
ale  pán  farár  a  jeho  hosť  nemohli  sa  nijako  usroz- 
umieť  a  povstávalo  z  toho  veľmi  smiešne  nedoroz- 
umenie, tak,  že  pán  farár  bol  prinútený  otvoriť 
dvere  a  zavolať  Darinku. 

Tá  pribehla  celá  rozpálená  s  lesklými  očami. 

»Darinka,  kto  je  ten  pán?« 

Deva,  ktorá  najlepšie  vedela  stať  sa  srozumi- 
teľnou  starcovi,  predstavila  mu  Milana. 

»Hm  —  a  čo  tu  chce?«  spýtal  sa  zasa  starý 
pán ;  ale  na  to  už  Darinka  neodpovedala,  lebo  Mi- 
lan objímuc  devu,  vzal  pravicu  starčeka  a  pritisnul 
ju  k  ústam.  Starý  pán  pochopil  tento  posunok 
lepšie,  ako  všetky  predošlé  slová  a  slziac  privinul 
k  sebe  dcéru  a  budúceho  zaťa  —  supplikanta. 
(1885.) 

Sobrané  spisy  Timravy 
a  Terézie  Vansovej. 


Roztrtíseno  a  po  všetkých  dnea  zväčša  ne- 
prístupných časopisoch  nachodia  sa  Enamenitó 
literárne  práce  našich  popredných  spisovateľov 
i  episovateliek. 

Z  nich  boly  dosial  súborne  vydané  Bobrané 
diela  Hurbana-Vajanského,  Kukučina. . .  Naše 
nakladateľstvo  pristupuje  k  súbornému  vydá- 
vaniu sobraných  spisov  Timravy,  Terézie  Van- 
sovej, Eleny  Soltészovej  a  Podjavorinskej. 

Tieto  súborné  vydania  vydávať  budeme  sú- 
časne a  tak,  aby  každý  rok  na  trh  dostaly  sa 
aspoň  štyri  sväzky,  a  síce,  jestli  len  bude 
možné,  z  prác  každej  spiaovatelky  jeden  sväzok. 

Zo  sobraných  spisov  Terézie  Vansovej 

vyšiel  už 

I.  sväzok 

a  hneď  za  ním  v  najbližšom  čase  zo  spisov 
Timravy  vynde  tiež 

I.  sväzok, 

ktoré  odporúčame  nášmu  obecenstvu,  prvý 
po  K  10' — ,  poštou  po  K  70  50,  druhý  po 
K  10—  poštou  po  K  10-50. 

Tieto  vydania  bude  možno  dostať  v  každom 
našskom  kníhkupectve,  alebo  rovno  u  nakla- 
dateľstva : 

LIPY  ľudový  priemysel  úô.  sp. 

v  Turčianskom  Sv.  Martine. 

($lovensl<o.) 

Odporúčame 

jediný  slovenský  belleíristický  časopis 

ŽIVENU. 


ISTÍ* 


'^ 


Vy  chodí  mesačne  raz  na  poltrefa  hárku. 
Obsahuje  mnohé  pôvodné  práce  i  básne; 
je  miíáčkom  slovenských  žien  a  diev,  a  je 
i  úradným  časopisom  spolkov:  Živeny,  spol- 
ku slovenských  žien  a  Lipy,  ľudový  prie- 
mysel účast   spolku. 

Z  dosiaľ  vyšlých  ročníkov  máme  ešte  na 
predaj  úplné  ročníky  L,  11.,  lU.,  IV.,  V.,  VI. 
po  K  6—,  Vn.  a  VIII.  po  K  Kľ—.  a  IX. 
za  K  12—. 

Predplatiť  a  objednať  možno  alebo  u 
admicistrácie  časopisu  Živeny,  alebo  u  vy- 
davateľstva: 

LIPY  ľadový  priemysel' úč.  sp. 

V  Turčianskom  Sv.  Martine. 
(Slovensko.) 


